title: Topi Raitanen

text: Alle 23-vuotiaiden EM-kilpailuissa 2017 Raitanen sijoittui 3 000 metrin estejuoksussa neljänneksi ajalla 8.40,69. Kesäuniversiadeissa 2017 Taipeissa Raitanen sijoittui 3 000 metrin estejuoksussa neljänneksi uudella ennätysajallaan 8.37,42. Maastojuoksun EM-kilpailuissa Raitanen sijoittui alle 23-vuotiaiden sarjassa kahdeksanneksi 2017.


title: Topi Raitanen

text: Vuoden 2018 EM-kisoissa Berliinissä Raitanen juoksi alkuerässä oman ennätyksensä ja oli loppukilpailussa kahdeksas.


title: Topi Raitanen

text: Suunnistuksessa Raitanen on osallistunut neljä kertaa nuorten MM-kilpailuihin. Vuoden 2015 kilpailuista Norjassa hän saavutti kultaa viestistä ja oli kuudes sprintissä. Vuonna 2014 hän saavutti Makedoniassa järjestetyistä nuorten EM-suunnistuksista pronssia pitkällä matkalla ja hopeaa viestissä. Vuoden 2012 nuorten EM-kilpailuista Ranskassa Raitanen saavutti hopeaa niin ikään viestistä.


title: Uudet heilat

text: Uudet heilat ("The Sum of Us") on Geoff Burtonin ja Kevin Dowlingin ohjaama australialainen elokuva vuodelta 1994. Siinä heteromies ja tämän homopoika yrittävät kumpikin löytää oikeaa elämänkumppania, kunnes elämä vaikeutuu isä-Harryn saatua aivoinfarktin ja menetettyä puhekykynsä. Poikaa esittää Russell Crowe ja isää Jack Thompson.


title: Uudet heilat

text: Elokuva on David Stevensin käsikirjoittama hänen oman näytelmänsä "The Sum of Us" pohjalta.


title: Uskottomat

text: Uskottomat ("Strangers When We Meet") on Richard Quinen ohjaama yhdysvaltalainen elokuva vuodelta 1960. Siinä menestyvä arkkitehti (Kirk Douglas) ja kahden lapsen isä Larry Coe rakastuu naapurin rouvaan (Kim Novak).


title: Uskottomat

text: Elokuva käsikirjoituksen laati Evan Hunter oman romaaninsa pohjalta.


title: Jo Inge Berget

text: Jo Inge Berget (s. 11. syyskuuta 1990 Hadeland) on norjalainen jalkapalloilija, joka edustaa Ruotsin Allsvenskanissa pelaavaa Malmö FF:ää. Pelipaikaltaan oikeajalkainen Berget on hyökkäävä keskikenttäpelaaja. Hän kuuluu myös Norjan jalkapallomaajoukkueeseen.


title: Jo Inge Berget

text: Bergetin kasvattajaseura on Lyn Fotball. Hän debytoi seuran paidassa Tippeligaenissa kaudella 2008, jolloin hän pelasi kaksi ottelua. Elokuussa 2008 Berget siirtyi italialaiseen Udineseen. Hän kuului seuralle vuodet 2008-2011, muttei pelannut yhtäkään ottelua seuran edustusjoukkueessa. Vuonna 2009 hän oli lainalla vanhassa seurassaan Lynissä ja vuosina 2010-2011 Strømsgodset IF:ssä, joista jälkimmäisessä hän voitti Norjan Cupin vuonna 2010.


title: Jo Inge Berget

text: Heinäkuussa 2011 Berget siirtyi kotimaansa pääsarjan Tippeligaenin Molde FK:hon. Hän pelasi seurassa vuodet 2011-2014 voittaen Tippeligaenin mestaruuden vuosina 2011 ja 2012 sekä Norjan Cupin vuonna 2013. Hän pelasi seuran paidassa myös Eurooppa-liigaa. Tammikuussa 2014 Berget siirtyi Englannin valioliigan walesilaisseura Cardiff Cityyn. Hän debytoi Valioliigassa seuraavassa kuussa Hull Cityä vastaan. Ottelu jäi hänen ainoakseen Cardiffin paidassa Valioliigassa. Syyspuoliskon kaudesta 2014-2015 Berget oli lainassa Skotlannin valioliigan Celtic FC:ssä, jossa hän pelasi neljä ottelua tehden kaksi maalia.


title: Jo Inge Berget

text: Tammikuussa 2015 Berget siirtyi Ruotsin Allsvenskanin Malmö FF:ään.


title: Jo Inge Berget

text: Norjaa alle 21-vuotiaiden maajoukkuetasolla 22 kertaa edustanut Berget debytoi Norjan jalkapallomaajoukkueessa tammikuussa 2012 King’s Cupin ottelussa Thaimaata vastaan. Ensimmäisen maaottelumaalinsa Berget teki kuudennessa maaottelussaan, EM-karsintaottelussa Kroatiaa vastaan syyskuussa 2015. Hän osui tuossa ottelussa kahdesti.


title: Jo Inge Berget

text: Strømsgodset IF


title: Jo Inge Berget

text: Molde FK


title: The Joan Rivers Show

text: The Joan Rivers Show oli Joan Riversin juontama päivällä esitetty keskusteluohjelma, jota esitettiin vuosina 1989–1993. Ohjelma sai useita Emmy-ehdokkuuksia, ja Rivers voitti parhaan talk show- juontajan Daytime Emmy -palkinnon vuonna 1990.


title: Yöstä aamunkoittoon

text:
Yöstä aamunkoittoon ("Night into Morning", myös "People We Love") on
Fletcher Marklen ohjaama yhdysvaltalainen draamaelokuva vuodelta 1951. Sen pääosia näyttelevät Ray Milland, John Hodiak ja Nancy Reagan. Elokuvassa kalifornialainen yliopistoprofessori (Milland) saa kuulla vaimonsa ja poikansa kuolleen kotinsa räjähdyksessä. Hän masentuu ja alkaa juoda, kunnes hänen lähipiirinsä puuttuu asiaan.


title: Yöperhosia

text: Yöperhosia ("Les Compagnes de la nuit") on Ralph Habibin ohjaama ranskalainen rikoselokuva vuodelta 1953. Siinä kuorma-autoilijan surma ja kaksi muuta aluksi toisiinsa liittymätöntä kuolemantapausta johdattavat tarkastaja Maréchalin prostituutiopiireihin.


title: Willy Burkhard

text: Willy Burkhard (1900–1955) oli sveitsiläinen säveltäjä. Hänen nykyaikainen polyfoniansa pohjautuu 1400- ja 1500-luvun musiikkiin. Vuodesta 1942 hän oli Zürichin konservatorion professori. Burkhard sävelsi kolme sinfoniaa, kaksi viulukonserttoa, yhden urkukonserton sekä oratoriot "Das Gesicht Jesajas" ja "Das Jahr", oopperan "Die schwarze Spinne" sekä kantaatin "Die Sintflut." Hänen tuotantonsa pääpaino on vokaalimusiikissa. Hänen tuotantoaan leimaavat polyfonisuus ja julistavuus.


title: Antti Niemi (professori)

text: Antti Johannes Niemi (15. syyskuuta 1928 Tampere – 7. huhtikuuta 2009 Helsinki) oli suomalainen tekniikantutkija ja professori. Hän oli Teknillisen korkeakoulun säätötekniikan professori vuosina 1969–1994, Suomen akatemian tutkijaprofessori 1974–1977 ja Valtion teknillisen tutkimuskeskuksen säätötekniikan laboratorion tutkimusprofessori 1979–1983. Hän tutki muun muassa teollisuusprosessien dynamiikkaa ja säätöä, tietokoneavusteista suunnittelua (CAD) ja teollisuusrobottijärjestelmiä.


title: Antti Niemi (professori)

text: Niemi julkaisi yhteensä noin 300 tieteellistä artikkelia, ja hänellä oli useita patentteja konenäön sovellusalueilta. Hän oli myös hyvin omistautunut klassisten kielten ja historiantutkimuksen harrastukseen.


title: Michael Ancher

text: Michael Peter Ancher (9. kesäkuuta 1849 Bornholm – 19. syyskuuta 1927 Skagen) oli tanskalainen taidemaalari.


title: Michael Ancher

text: Ancher opiskeli Tanskan kuninkaallisessa taideakatemiassa, mutta hän lähti akatemiasta vuonna 1875 ilman loppututkintoa.


title: Michael Ancher

text: Ancher maalasi erityisesti kotiseutunsa Skagenin rantoja ja kalastajaelämää, ja hän oli yksi niin sanotuista Skagenin maalareista (). He olivat joukko pohjoismaalaisia taiteilijoita jotka viettivät aikaansa 1800-luvun lopussa Skagenissa maalaten maisemamuotokuvia. Ryhmään kuuluivat Ancherin lisäksi muun muassa hänen vaimonsa Anna Ancher sekä P. S. Krøyer, Holger Drachmann ja Laurits Tuxen. Hänen töidensä katsotaan merkittävästi ilmentäneen Tanskan naturalismia.


title: Michael Ancher

text: Hän meni vuonna 1880 naimisiin taiteilija Anna Ancherin kanssa ja parille syntyi muutamaa vuotta myöhemmin tytär Helga. Vuoden 1883 maalauksessa "Vaimoni muotokuva. Taidemaalari Anna Ancher" taiteilija esittää vaimonsa raskaana kun hän odottaa tytärtään, mikä oli erittäin poikkeuksellinen tapa kuvata nainen teoksen maalausaikana. Ancherit olivat ainoat Skagenin maalareista, jotka asuivat kaupungissa pysyvästi.


title: Yön portit

text: Yön portit ("Les Portes de la nuit") on Jacques Prévertin käsikirjoittama ja Marcel Carnén ohjaama ranskalainen elokuva vuodelta 1946.


title: Yön portit

text: Elokuvassa kuultiin ensi kertaa Prévertin sanoittama ja Joseph Kosman ikivihreäksi noussut laulu ”Kuolleet lehdet” (Les feuilles mortes), jonka laulaa pääosan esittäjä Yves Montand.


title: Yön portit

text: Ranskan vapauduttua natsimiehityksestä talvella 1945 vastarintaliikkeen jäsen Jean Diego (Montand) tapaa Raymondin, yhden asetovereistaan, jonka luultiin kaatuneen. Samana iltana Diego kohtaa kodittoman miehen nimeltään ”Kohtalo”, joka ennustaa Diegon pian löytävän elämänsä naisen. Pian Diego aloittaakin suhteen Maloun (Nathalie Nattier) kanssa, joka on kuitenkin jo naimisissa varakkaan miehen kanssa. Yhdessä he joutuvat vaarallisen tapahtumasarjan syövereihin.


title: Pathé

text: Pathé on eurooppalainen elokuvayhtiö, joka on saanut alkunsa Charles Pathén ja hänen veljiensä Pariisissa vuonna 1896 perustamasta Société Pathé Frères -yhtiöstä. 1900-luvun alussa siitä tuli yksi maailman suurimmista elokuvatuottajista ja elokuvalaitteiden valmistajista sekä huomattava äänilevy-yhtiö.


title: Pathé

text: Nykyään Pathé harjoittaa elokuvien tuotantoa ja jakelua Ranskassa, Britanniassa ja Sveitsissä. Sen tytäryhtiö Les Cinémas Gaumont Pathé toimii elokuvateatterialalla Ranskassa, Alankomaissa ja Sveitsissä. Vuonna 2014 Pathén liikevaihto oli 863 miljoonaa euroa ja se työllisti yli 3 700 henkilöä. Yhtiön kotipaikka on Pariisi.


title: Yö Lissabonissa

text:
Yö Lissabonissa ("The Conspirators") on
Jean Negulescon ohjaama yhdysvaltalainen jännityselokuva vuodelta 1944. Sen pääosia näyttelevät Paul Henreid ja Hedy Lamarr.


title: Yö Lissabonissa

text: Vincent Van Der Lyn, hollantilainen vastarintaliikkeen mies toisessa maailmansodassa, on joutunut natseja pakoon puolueettomaan Lissaboniin. Siellä hän tapaa pienen maanalaisen vastarintaryhmän johtajan Ricardo Quintanillan, joka pyytää Van Der Lyniä liittymään ryhmään ja selvittämään, kuka sen jäsenistä on epäilty petturi.


title: Miroslav Raduljica

text: Miroslav Raduljica (, s. 5. tammikuuta 1988 Inđija, Serbian ST, Jugoslavia) on serbialainen koripalloilija.


title: Miroslav Raduljica

text: Sentterinä pelaava Raduljica on pelannut NBA:ssa Milwaukee Bucksissa ja Minnesota Timberwolvesissa. Hän on voittanut urallaan Serbian mestaruuden ja Serbian cup-mestaruuden.


title: Miroslav Raduljica

text: Serbian maajoukkueessa Raduljica on saavuttanut hopeaa Rio de Janeiron kesäolympialaisista 2016, vuoden 2014 MM-kilpailuista ja vuoden 2009 EM-kilpailuista.


title: Antonio Ciciliano

text: Antonio Ciciliano (3. marraskuuta 1932 Napoli – 4. syyskuuta 2015) oli italialainen kilpapurjehtija ja olympiamitalisti.


title: Antonio Ciciliano

text: Ciciliano voitti Louhi-veneluokassa olympiapronssia Roomassa 1960.


title: Antonio Ciciliano

text: Ciciliano kuoli 82-vuotiaana 4. syyskuuta 2015.


title: Willi Fuggerer

text: Willi Fuggerer (11. syyskuuta 1941 Nürnberg – 2. syyskuuta 2015 Nürnberg) oli saksalainen ratapyöräilijä ja olympiamitalisti.


title: Willi Fuggerer

text: Fuggerer voitti 2 000 metrin tandempyöräilyssä olympiapronssia Tokiossa 1964. Hän sijoittui samoissa kisoissa viidenneksi sprintissä.


title: Willi Fuggerer

text: Fuggerer kuoli 73-vuotiaana syyskuussa 2015 sairastettuaan vakavasti.


title: John Noah

text: John Michael Noah (21. marraskuuta 1927 Crookston, Minnesota – 3. syyskuuta 2015 Fargo, Pohjois-Dakota) oli yhdysvaltalainen jääkiekkoilija ja olympiamitalisti.


title: John Noah

text: Noah kuului Yhdysvaltain olympiahopeaa saavuttaneeseen joukkueeseen Oslossa 1952. Olympiaturnauksella oli myös MM-arvo.


title: John Noah

text: Noah kuoli 87-vuotiaana 4. syyskuuta 2015 sairastettuaan Alzheimerin tautia.


title: Yö ja päivä (elokuva)

text:
Yö ja päivä ("Night and Day") on Michael Curtizin
ohjaama yhdysvaltalainen elokuva vuodelta 1946. Se kertoo säveltäjä-sanoittaja Cole Porterin elämästä, ja pääosaa esittää Cary Grant. Elokuva on nimetty Porterin kappaleen ”Night and Day” mukaan, ja siinä kuullaan monia Cole Porterin tunnettuja lauluja.


title: Yö ja päivä (elokuva)

text: Uudempi Porterista kertova elokuva on vuoden 2004 "De-Lovely", jossa käsitellään myös tämän homoseksuaalisuutta.


title: Corander

text: Corander on muun muassa seuraavien henkilöiden sukunimi:


title: Ojansuu

text: Ojansuu on sukunimi:


title: Yritysturvallisuus

text:
"Yritysturvallisuus on yrityksen kaikkien toimintojen turvallisuutta. Turvallisuusjohtaminen on osa normaalia yrityksen johtamista. Tavoitteena ei ole erillinen turvallisuustoiminto, vaan toiminnan turvallisuus."
Elinkeinoelämän keskusliitto


title: Yritysturvallisuus

text: On tärkeää ymmärtää, että Yritysturvallisuus liittyy kaikentyyppisten organisaatioiden toimintaan, myös julkishallintoon. Kuvaavampi termi olisikin usein Organisaatioturvallisuus. Silloin turvallisuus olisi helpompi mieltää koskettamaan kaikenlaisia ja kaiken kokoisia erityyppisiä organisaatioita.


title: Yritysturvallisuus

text:
Tyypillisesti yritysturvallisuus jaetaan osa-alueisiin, jonka liittyvät toinen toisiinsa. Näitä osa-alueita ovat:
Lähde: Elinkeinoelämän keskusliitto (viitattu 13.9.2015)


Ente Nazionale Industrie Cinematografiche eli ENIC oli vuosina 1935–1957 toiminut italialainen elokuvien jakelu- ja tuotantoyhtiö.


title: Ente Nazionale Industrie Cinematografiche

text: Valtion hallitsema ENIC perustettiin marraskuussa 1935 Stefano Pittalugan elokuvateatteri- ja jakeluorganisaation pohjalta. Niin sanottu Alfierin laki antoi sille yksinoikeuden ulkomaisten elokuvien maahantuontiin ja levitykseen vuonna 1938. Yhtiön monopoli purettiin vuonna 1945 annetulla lailla. Lopullisesti ENIC lakkautettiin vuonna 1957.


title: Magomedrasul Gazimagomedov

text: Magomedrasul Muhtarovitš Gazimagomedov (, s. 8. huhtikuuta 1991 Dagestan) on venäläinen vapaapainin maailmanmestari. 170 senttimetriä pitkä ja 70 kilogrammaa painava Gazimagomedov edustaa SC Bazarganova.


title: Magomedrasul Gazimagomedov

text: Vuoden 2015 MM-kilpailuista Las Vegasista Gazimagomedov sai kultaa 70-kiloisista, hän voitti finaalissa Iranin Hassan Yazdanin. Saman vuoden Euroopan kisoista Bakusta Gazimagomedov voitti kultaa niin ikään 70-kiloisten sarjasta. Hän voitti 70 kg:n painoluokan maailmanmestaruuden jälleen Budapestissa 2018.


title: Magomedrasul Gazimagomedov

text: Etniseltä taustaltaan Gazimagomedov on tindi.


title: RN Pegaso

text: RN Pegaso () oli Italian kuninkaallisen laivaston vuonna 1938 valmistunut Orsa-luokan torpedovene.


title: RN Pegaso

text: Alus tilattiin Napolista Bacini e Scali Napoletanilta. Sen köli laskettiin 15. helmikuuta 1936 ja alus laskettiin vesille vielä saman vuoden lopulla 8. joulukuuta. Alus liitettiin laivastoon 30. maaliskuuta 1938.


title: RN Pegaso

text: Aluksen miehistö upotti aluksensa 11. syyskuuta 1943.


title: RN Procione

text: RN Procione () oli Italian kuninkaallisen laivaston vuonna 1938 valmistunut Orsa-luokan torpedovene.


title: RN Procione

text: Alus tilattiin Napolista Bacini e Scali Napoletanilta. Sen köli laskettiin 15. helmikuuta 1936 ja alus laskettiin vesille 31. tammikuuta 1937. Alus liitettiin laivastoon 30. maaliskuuta 1938.


title: RN Procione


title: Vladimer Khintšegašvili

text: Vladimer Khintšegašvili (, s. 18. huhtikuuta 1991 Gori) on georgialainen vapaapainin olympiavoittaja, maailmanmestari ja Euroopan-mestari. 170 senttimetriä pitkä ja 57 kilogrammaa painava Khintšegašvili edustaa Dinamo Gori -seuraa.


title: Vladimer Khintšegašvili

text: Khintšegašvili voitti olympiakultaa 57 kg:n sarjasta Rio de Janeirosta 2016. Hän saavutti hopeaa 55-kiloisista vuoden 2012 kesäolympialaisista Lontoosta. MM-kilpailuista hänellä on kultaa vuodelta 2015 ja hopeaa vuodelta 2014, molemmat 57-kiloisista, sekä pronssia 61 kg:n sarjasta 2017. EM-kilpailuista Khintšegašvilillä on kolme kultaa, yksi hopea ja kaksi pronssia, viidestä eri painoluokasta.


title: RN Orione

text: RN Orione () oli Italian kuninkaallisen laivaston vuonna 1938 valmistunut Orsa-luokan torpedovene.


title: RN Orione

text: Alus tilattiin Palermosta Cantieri navali Riunitilta. Sen köli laskettiin 27. huhtikuuta 1936 ja alus laskettiin vesille 21. huhtikuuta 1937. Alus liitettiin laivastoon 31. maaliskuuta 1938.


title: RN Orione

text: Alus poistettiin palveluksesta 1964.


title: RN Orsa

text: RN Orsa () oli Italian kuninkaallisen laivaston vuonna 1938 valmistunut Orsa-luokan torpedovene.


title: RN Orsa

text: Alus tilattiin Palermosta Cantieri navali Riunitilta. Sen köli laskettiin 27. huhtikuuta 1936 ja alus laskettiin vesille 21. maaliskuuta 1937. Alus liitettiin laivastoon 31. maaliskuuta 1938.


title: RN Orsa

text: Alus poistettiin palveluksesta 1964.


title: Nikola Kalinić (koripalloilija)

text: Nikola Kalinić (, s. 8. marraskuuta 1991 Subotica) on serbialainen koripalloilija, joka edustaa Turkin koripalloliigassa pelaavaa Fenerbahçe Ülkersporia ja Serbian koripallomaajoukkuetta. Pelipaikaltaan 202-senttinen ja 101-kiloinen Kalinić on pieni laitahyökkääjä.


title: Nikola Kalinić (koripalloilija)

text: Kalinić aloitti uransa Spartak Suboticassa, jossa hän pelasi vuodet 2009-2010. Vuosina 2010-2013 hän kuului Vojvodina Srbijagasin joukkueeseen. Kauden 2013-2014 Kalinić pelasi Radnički Kragujevasissa, jonka paidassa hän pelasi myös Eurocupia. Heinäkuussa 2014 Kalinić siirtyi toiseen Serbian koripalloliigan seuraan KK Crvena zvezdaan. Hän pelasi seuran kanssa kaudella 2014-2015 Euroliigaa ja voitti Serbian mestaruuden, Adrianmeren liigan ja Serbian cupin.


title: Nikola Kalinić (koripalloilija)

text: Elokuussa 2015 Kalinić siirtyi Turkin koripalloliigan Fenerbahçe Ülkersporiin.


title: Nikola Kalinić (koripalloilija)

text: Kalinić debytoi Serbian koripallomaajoukkueessa vuonna 2013. Samana vuonna hän oli mukana EM-kilpailuissa ja saavutti pronssia kesäuniversiadeista ja hopeaa Välimeren kilpailuista. Vuoden 2014 MM-kilpailuista Espanjasta Kalinić saavutti Serbian kanssa hopeaa tehtyään pelaamissaan otteluissa keskimäärin 7,2 pistettä. Hän kuului joukkueeseen myös vuoden 2015 EM-kilpailuissa missä Serbia jäi neljänneksi. Rio de Janeiron kesäolympialaisissa 2016 Serbia saavutti hopeaa.


title: Nikola Kalinić (koripalloilija)

text: Kalinićin isä Zoran Kalinić on pöytätenniksen maailman- ja euroopanmestari. Nikola Kalinić loukkasi lapsuudessaan leukansa pahoin ja hänen leukansa on vielä nykyäänkin epämuodostunut.


title: Nikola Kalinić (koripalloilija)

text: KK Crvena zvezda


title: Nikola Kalinić (koripalloilija)

text: Serbia


title: Chris Griffin

text: Christopher Cross "Chris" Griffin on hahmo suositussa yhdysvaltalaisessa animaatiosarjassa "Family Guy". Hän on Peter ja Lois Griffinin vanhin poika ja keskimmäinen lapsi, Stewien ja Megin veli. Chrisin ääninäyttelijänä toimii näyttelijä Seth Green.


title: Chris Griffin

text: 14-vuotias Chris on ylipainoinen teini-ikäinen poika, jolla on kaksoisleuka. Hän on perinyt kasvonpiirteiden ja ylipainon ohella myös tyhmyyden isältään. Chris on kuvattu sarjassa välillä paljon vajaa-älyisemmäksi kuin Peter, ja huvittuu yksinkertaisista asioista. Chris on hyvin yksinäinen, ja viettää usein aikaa kotonaan masturboiden joka on eräs vakiovitsi hahmon keskuudessa. Chris on kuitenkin hyvin tunteellinen, ja toisinaan jopa älykäs kun sille päälle sattuu. Chris toisinaan näyttää myös äärimmäistä aggressiota pienistäkin asioista, esim. pelatessaan peliä tai Peterin koskettaessa tätä.


title: Chris Griffin

text: Toisin kuin useimmat sisarensa Megin suhteet, Chrisin suhteet usein päättyvät onnellisesti yhteiseen päätökseen. Chris on tapaillut mm. Connie D'Amigoa, koulunsa suosituinta oppilasta. Vaikka Chris on yksinäinen, tämä nähdään perheensä lisäksi toisinaan viettämässä aikaa Neil Goldmanin kanssa. Perheessään Brianin lisäksi Chris tuntuu ymmärtävän Stewieta täysin, ja veljekset ovatkin hyviä tovereita keskenään.


title: Chris Griffin

text: Peterin mukaan Chris kärsii Crohnin taudista.


title: Hannu Niemi

text: Hannu Olavi Niemi (s. 1946) on suomalainen tilastotieteilijä, matemaatikko ja emeritusprofessori. Hän oli Helsingin yliopiston tilastotieteen professori vuodesta 1983. Hän tutki stokastisten prosessien ennustusteoriaa, aikasarja-analyysia ja funktionaalianalyysin sovellutuksia.


title: Soma (videopeli)

text: Soma on ruotsalaisen Frictional Gamesin kehittämä sci-fi-selviytymiskauhupeli, joka julkaistiin 22. syyskuuta 2015. Peli on saatavilla Microsoft Windowsille, Linuxille, OS X -käyttöjärjestelmälle sekä PlayStation 4 -konsolille. Musiikit peliin on säveltänyt suomalainen Mikko Tarmia. Pelimoottorina toimii Frictional Gamesin oman HPL Enginen kolmas versio.


title: Soma (videopeli)

text: Peli sijoittuu PATHOS-2-nimiselle vedenalaiselle tutkimusalukselle, jossa mystiset koneet ja viruksenomainen elämänmuoto ovat ottaneet vallan ja aiheuttaneet kaaoksen; koko miehistö ja muut ihmiset on tapettu tai ovat kadonneet pelin päähenkilöä Simon Jarrettia lukuun ottamatta.


title: Soma (videopeli)

text: Peli alkaa Simon Jarettin herätessä painajaisesta, jossa hänen tyttöystävänsä Ashley Hall saa surmansa jonkin aikaa sitten tapahtuneessa auto-onnettomuudessa. Simon selvisi onnettomuudesta hengissä, mutta sai vakavan aivovamman. Myöhemmin Jarettia hoitava tohtori David Munshi pyysi häntä osallistumaan kokeelliseen aivoskannaukseen, jotta he voisivat löytää parannuskeinon hänen tilaansa. Simon menee aivoskannaukseen, mutta herääkin noin vuosisataa myöhemmin valtameren syvyyksissä sijaitsevalla PATHOS-2-tutkimusasemalla.


title: Soma (videopeli)

text: Simon saa yhteyden PATHOS-2:n tiedemieheen, Catherine Chuniin, joka opastaa hänet luokseen. Etsiessään Catherinea Simon kohtaa tutkimusasemalla työskennelleiden henkilöiden tietoisuuden omaavia robotteja, jotka pitävät itseään ihmisinä. Löydettyään Catherinen Simon huomaa tämänkin olevan robotti, mutta Catherine kertoo Simonille myös hänen itsensä olevan kone. Simon siirtää Catherinen tietoisuuden omnitool-nimiseen työkaluun, ja lähtee etsimään yhdessä Catherinen kanssa ARK (suom. arkki)-nimistä säiliötä, johon on skannattu kaikkien PATHOS-2:n työntekijöiden tietoisuus. ARK piti alun perin laukaista avaruuteen maata uhanneen komeetan tapettua kaiken elämän maasta, mutta tuntemattomasta syystä laukaisu peruutettiin.


title: Soma (videopeli)

text: Simonin täytyy löytää kestävämpi robotti, jotta voi matkata Catherinen kanssa syvyyksiin hakemaan ARKin. Matkansa aikana Simon kohtaa PATHOS-2:n turvajärjestelmä WAUn luomia hirviöitä, mutta onnistuu löytämään kestävämmän robotin ja Catherine kopioi hänen mielensä siihen. "Entinen" Simon jää virransäästötilaan, ja nykyinen Simon saa mahdollisuuden joko tappaa entisen itsensä tai jättää tämän henkiin.


title: Soma (videopeli)

text: Mennessään syvyyteen Simon kohtaa tri Rossin, joka pyytää Simonia tuhoamaan WAUn. Simon voi valita, toteuttaako Rossin suunnitelman vai ei. Päätöksestä riippumatta Ross koettaa tappaa Simonin, mutta yksi WAUn hirviöistä tappaa Rossin ennen kuin tämä ehtii vahingoittaa Simonia. Simon löytää ARKin ja planeetan viimeisen ihmisen, joka pyytää Simonia tappamaan hänet. Simon voi valita tappaako tämän vai ei.


title: Soma (videopeli)

text: Catherine skannaa lopulta Simonin ja itsensä ARK:iin ja laukaisee tämän avaruuteen, mutta Simonille selviää että hänen tietoisuutensa vain kopioitui ARK:iin, ja on yhä jumissa maassa. Simon alkaa syyttää Catherinea asiasta, jonka muistisiru ylikuormittuu stressin takia, minkä seurauksena Catherinen tietoisuus tuhoutuu. Simon jää maahan yksin.


title: Soma (videopeli)

text:
Lopputekstien jälkeen nähdään kuinka Simonin kopio selviää ARK:iin ja tapaa Catherinen rannalla joka vakuuttaa että "kaikki on hyvin". Samaan aikaan ARK matkaa sateeliitissa kohti tuntematonta.
Kuten aikaisemmissa Frictional Gamesin tuotoksissa, pelaaja ei pysty taistelemaan vihollisia vastaan vaan joutuu turvautumaan piiloutumiseen sekä pakenemiseen.


title: Juhani Nieminen

text: Urho Juhani Nieminen (s. 1941) on suomalainen matemaatikko ja emeritusprofessori. Hän oli Vaasan kauppakorkeakoulun talousmatematiikan professori vuosina 1976–1977 ja vuodesta 1977 Oulun yliopiston matematiikan professori. Hänen tutkimusalaansa on hila- ja verkkoteoria.


title: Peter Griffin

text: Peter Löwenbraü Griffin, Sr. on suositun yhdysvaltalaisen animaatiosarja Family Guyn päähahmo. Hänen ääninäyttelijänsä sekä luojansa on sarjan ohjaaja Seth MacFarlane. Peterin ääni sai vaikutteita MacFarlanen entisen koulun talonmiehen äänestä. Hän esiintyi ensimmäisen kerran televisiossa 15 minuutin pätkässä 20. joulukuuta 1998.


title: Peter Griffin

text: Peter on Lois Griffinin aviomies ja Meg, Chris ja Stewie Griffinin isä. Hänellä on myös Brian-niminen koira. Peter on noin 42-vuotias, ylipainoinen, silmälasit omistava, ruskeahiuksinen, perinteinen amerikkalainen mies. Peter on todistetusti jälkeenjäänyt, eikä juurikaan ajattele tekemisiään ja tekee hetken mielenjohteesta vähintäänkin kyseenalaisia päätöksiä. Vaikka hän osoittaa joissakin jaksoissa äärimmäistä tyhmyyttä, tämä on tarpeen tullen hyvinkin älykäs ja tunteellinen. Peter rakastaa perhettään ja onkin valmis tekemään mitä vain heidän vuoksensa, vaikka on toisinaan tokaissut esim. vihaavansa lapsiaan. Suurin osa vitseistä Peterissä pyörivät tämän tyhmyyden ympärillä. Hänellä on usein hyvin erikoisia tempauksia, jotka usein näytetään niin sanotusti "cutaway gageina". Lois menettää usein hermonsa Peterin temppuihin. Peterin lapsellisuudesta kertoo myös perheensisäiset asiat, kuten Megin syrjiminen. Sarjan yksi toistuvimmista vakiovitseistä onkin se, kun Peter pieraisee Megin naamalle spontaanisti. Peter nähdään myös usein itkemässä milloin mistäkin, kuten eksyessään ruokakauppaan ja oltuaan eturauhastutkimuksissa.


title: Peter Griffin

text: Peter on työskennellyt useissa paikoissa, joista merkittävimmät lelutehtaassa ja nykyisin olutpanimossa. Hän on tehnyt sarjan aikana myös luovia töitä kuten muusikon ja sarjakuvataiteilijan ammattia. Peterin on nähty usein soittavan kitaraa ja laulavan, sekä tämä taitaa viulunsoiton alkeet. Harrastuksinaan tämä on mm. kalastanut.


title: Peter Griffin

text: Peter viettää aikaa parhaiden ystäviensä Joe Swansonin, Glenn Quagmiren ja Cleveland Brownin kanssa läheisessä pubissa, juoden runsaasti olutta. Sarjan alkuaikoina Peter vietti paljon aikaa koiransa Brianin kanssa, mutta kaksikko on erkaantunut toisistaan sarjan edetessä. He ovat silti hyvissä väleissä. Vaikkei sitä päällepäin uskoisikaan usea nainen on omannut obsession Peteriin kuten tämän ex-tyttöystävä, pomo sekä äidin ystävätär.


title: Peter Griffin

text: Peter esiintyy useissa Family Guy -oheistuotteissa, kuten leluissa, paidoissa ja videopelissä, ja on esiintynyt myös muissa animaatiosarjoissa, kuten "Simpsonit, American Dad!, South Park" ja Family Guyn spin-off-sarja "The Cleveland Show".


title: Niemistö

text: Niemistö on suomenkielinen sukunimi, joka on muun muassa seuraavilla henkilöillä:


Henna ja Pertti Niemistön kuvataidesäätiö on perustettu vuonna 1990 jakamaan säätiön varoista myönnettävää Ars Fennica -palkintoa.
Valtiotieteen maisteri Henna Niemistö (1933–2004) ja Pertti Niemistö (k. 2009) keräsivät pohjoismaisen nykytaiteen kokoelman, joka on sijoitettuna Hämeenlinnan taidemuseoon vuodesta 1995. Kokoelmasta koottu näyttely avattiin vuonna 1997, jolloin taidemuseon Lohrman-rakennus otettiin näyttelykäyttöön. Henna Niemistö työskenteli Hämeen Peruna Oy:n suunnittelujohtajana 1959–1984 ja oli yhtiön hallituksen jäsen ja puheenjohtaja.


title: Henna ja Pertti Niemistön kuvataidesäätiö

text: Henna ja Pertti Niemistö on haudattu Helsingin Hietaniemen hautausmaalle. Hautakammion on suunnitellut Brita Nickels-Häiväoja, joka on suunnitellut sinne myös muualle haudattujen muistomerkin, jonka Niemistöt rahoittivat.


title: Hannu Launonen

text: Hannu Johannes Launonen (s. 1941) on suomalainen filosofian tohtori, unkarilaisen kirjallisuuden tutkija ja suomentaja.


title: Hannu Launonen

text: Launonen väitteli tohtoriksi 1984. Hän on toiminut vuodesta 1989 Helsingin yliopiston Unkarin kirjallisuuden dosenttina.


title: Hannu Launonen

text: Launonen on julkaissut tutkielmia unkarilaisesta kirjallisuutta sekä suomentanut sitä. Hänestä tuli Unkarin Kirjailijaliiton erityisjäsen 1981. Launonen on toiminut Suomi-Unkari Seuran kirjallisuuspiirin vetäjänä ja hän on ollut vuodesta 1981 alkaen Suomi-Unkari-lehden toimitusneuvoston jäsenenä.


title: Hannu Launonen

text: Vuonna 2014 Launonen kieltäytyi hänelle myönnetystä Janus Pannonius-palkinnosta koska hän ei saanut selvitystä palkinnon myöntäneen unkarilaisen Janus Pannonius -säätiön yhteyksistä Unkarin hallitukseen. Launosen mielestä Unkaria tuolloin hallinnut pääministeri Viktor Orbánin hallitus rikkoi toiminnassaan Kansainvälisen Penin peruskirjassa lueteltuja periaatteita kansalaisoikeuksista ja sananvapaudesta.


title: Häiväoja

text: Häiväoja on suomalainen sukunimi:


title: Pesäpallon suomensarja 1988

text: Pesäpallon suomensarja pelattiin 44. kerran kaudella 1988. Sarja pelattiin kolmessa lohkossa kaksinkertaisena sarjana. Lohkovoittajat Juvan Pallo, Ulvilan Pesä-Veikot ja Oulun Lippo nousivat ykkössarjaan kaudeksi 1989. Lohkojen kolme heikointa putosi suoraan maakuntasarjaan. Kausi oli kahdeksas, jolloin suomensarja oli kolmanneksi korkein sarjataso pesäpallossa.


title: Arttu Pelli

text: Arttu Juhani Pelli (s. 22. elokuuta 1996 Kouvola) on suomalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta.


title: Arttu Pelli

text: Pelli on KooKoon oma kasvatti. Hän pelasi F- ja E-juniorina maalivahtina. Pelli kuului kaudella 2011–2012 seuran C-nuorten kapteenistoon ja hän voitti C-nuorten SM-sarjan runkosarjan puolustajien syöttöpörssin 20 syöttöpisteellään. Kaudella 2012–2013 Pelli voitti koko B-nuorten SM-sarjan puolustajien piste- ja maalipörssin tehtyään yli piste per peli -tahdilla 40 runkosarjaottelussa tehot 22+19=41. Hän pelasi ison osan kaudestaan myös KooKoon A-nuorissa, joiden eniten maaleja tehnyt puolustaja Pelli oli kymmenellä osumallaan Markus Laakson kanssa. Hän jakoi 20 tehopisteellään A-nuorten Mestiksen puolustajien pistepörssin kymmenennen sijan viiden muun pelaajan kanssa.


title: Arttu Pelli

text: Kaudeksi 2014–2015 Pelli siirtyi Saimaan Pallon A-nuoriin. Hän oli A-nuorten SM-liigan kevään 2015 pudotuspelien eniten maaleja tehnyt puolustaja kolmella osumallaan Kärppien Markus Nutivaaran kanssa. Pelli jakoi myös SaiPan sisäisen tehotilaston voiton Joona Jääskeläisen ja Henry Maarnelan kanssa lukemalla +4.


title: Arttu Pelli

text: Toukokuussa 2015 Pelli teki 2+1-vuotisen SM-liigasopimuksen liigaan nousseen kasvattajaseuransa KooKoon kanssa. Hän teki liigadebyyttinsä kauden 2015–2016 avauskierroksella 11. syyskuuta 2015 vieraissa Saimaan Palloa vastaan. Pelli sai ottelussa jääaikaa 7.20 minuuttia. Liigauransa avausmaalin hän teki neljännessä ottelussaan 3. lokakuuta 2015 Pelicansia vastaan. Janne Harjula valitsi Pellin ottelun Alumnien tähtien kolmostähdeksi. Kaikkiaan Pelli teki tulokaskautensa aikana 52 runkosarjaottelussa tehot 1+3=4. Huhtikuussa 2016 hän teki kaksivuotisen jatkosopimuksen KooKoon kanssa.


title: Arttu Pelli

text: Kaudella 2016–2017 Pelli pelasi SM-liigassa 37 runkosarjaottelua tehden kaksi syöttöpistettä. Marraskuussa 2016 KooKoo lainasi hänet kahden ottelun ajaksi Mestis-joukkue Heinolan Peliittoihin. Tammikuussa 2017 seura lainasi Pellin loppukauden 2016–2017 kattaneella sopimuksella Savonlinnan Pallokerhoon. Hän voitti joukkueessa kauden päätteeksi Mestiksen mestaruuden.


title: Arttu Pelli

text: Pelli oli kaudella 2017–2018 KooKoon ainoa kauden kaikki 60 runkosarjaottelua pelannut pelaaja. Hän teki niissä tehot 4+11=15. Joulukuussa 2017 Pelli teki KooKoon kanssa kaksivuotisen jatkosopimuksen.


title: Arttu Pelli

text: Pelli on pelannut kolme nuorten maaottelua.


title: Arttu Pelli

text: Pellin isä Ari pelasi omalla urallaan hyökkääjänä kolme SM-liigakautta KooKoossa. Ari ja Arttu Pelli ovat joukkueen seurahistorian ensimmäinen SM-liigassa pelannut isä-poika -pari. Ari myös valmensi Arttua lähes hänen koko junioriuransa ajan F:stä A-junioriksi asti.


title: Carrion (yhtye)

text: Carrion on vuonna 2003 perustettu puolalainen rock-yhtye Radomista.


title: Carrion (yhtye)

text: Kesäkuussa 2012 laulaja Grzegorz Kowalczyk jätti yhtyeen ja hänet korvasi Kamil Pietruszewski marraskuussa samana vuonna.


title: Viljelytuppisieni

text: Viljelytuppisieni ("Volvariella volvacea") on tuppisienilaji. Se muodostaa pieniä, harmahtavanruskeita itiöemiä. Lajia käytetään ruokasienenä lähinnä Aasiassa ja erityisesti Kiinassa. Se on kypsennettynä pehmeä ja maultaan hyvin mieto. Sientä myydään usein tölkitettynä tai kuivattuna.


title: Mika Koivisto

text: Mika Koivisto (s. 5. kesäkuuta 1992 Kiiminki) on suomalainen jääkiekkoilija, joka pelaa Mestis-joukkue Jokipojissa. Hän toimii joukkueen varakapteenina. Koivisto on pelipaikaltaan vasen laitahyökkääjä. Jatkoaika.com -verkkolehden mukaan hän pelaa useimmiten puolustavassa roolissa alemmissa ketjuissa.


title: Mika Koivisto

text: Koivisto on itse maininnut vahvuuksikseen monipuolisuuden, kahden suunnan pelaamisen ja joukkuepelaamisen. Jokipoikien päävalmentaja Jouni Variksen mukaan hän tuo hyökkäyspäähän johtajuutta ja lyö itsensä likoon illasta toiseen. Variksen mukaan Koivisto ei ole kovin isokokoinen, mutta taklaa paljon, on hyvä puolustuspäässä ja heittäytyy kiekkojen eteen. Variksen mukaan hän on myös loistava alivoimapelaaja.


title: Mika Koivisto

text: Koivisto on Kiimingin Kiekko-Poikien kasvatti. Hän pelasi juniorina sittemmin Oulun Kärpissä, jossa Koivisto voitti C-nuorten Suomenmestaruuden vuonna 2008 ja B-nuorten SM-hopeaa vuonna 2009. Kaudella 2011–2012 hän oli tehoilla 17+19=36 seuran A-nuorten toiseksi paras pistemies Sakari Mannisen jälkeen tehoilla 17+19=36. Kevään 2013 pudotuspeleissä Koivisto oli Kärppien paras pistemies ja maalintekijä tehoilla 3+1=4. Hän debytoi samalla kaudella myös miesten peleissä pelattuaan yhden ottelun lainalla Mestis-joukkue Kiekko-Laserissa.


title: Mika Koivisto

text: Kaudeksi 2012–2013 Koivisto siirtyi vuoden mittaisella sopimuksella Mestis-joukkue Kajaanin Hokkiin. Hän siirtyi samalla suorittamaan varusmiespalvelusta Kainuun Prikaatiin. Koiviston tulokaskausi Mestiksessä toi 40 runkosarjaottelussa tehot 6+1=7 ja neljässä playoff-ottelussa yhden maalin. Kahden Hokissa vietytyn vuoden jälkeen hän siirtyi kaudeksi 2014–2015 KooKoon riveihin. Hän voitti kauden päätteeksi Mestis-hopeaa.


title: Mika Koivisto

text: Toukokuussa 2015 Koivisto teki 1+1-vuotisen jatkosopimuksen SM-liigaan nostetun KooKoon kanssa. Hän teki liigadebyyttinsä kauden 2015–2016 avauskierroksella 11. syyskuuta 2015 vieraissa Saimaan Palloa vastaan. Koivisto sai ottelussa jääaikaa 13.07 minuuttia. Liigauransa avausmaalin hän teki 5. maaliskuuta 2016 vieraissa Kalevan Palloa vastaan. Koiviston osuma syntyi alivoimalla ja se tarkastettiin videolta. Maali jäi KooKoon 0-1-voittoon päättyneen ottelun ratkaisumaaliksi. Juha Tuohimaa valitsi Koiviston ottelun Alumnien tähtien kakkostähdeksi. Kaikkiaan hän teki tulokaskautensa aikana 50 runkosarjaottelussa tehot 1+3=4. Huhtikuussa 2016 KooKoo käytti Koiviston sopimuksessa olleen option ja teki vuoden mittaisen jatkosopimuksen hänen kanssaan. Kaudella 2016–2017 Koivisto kärsi loukkaantumisista ja hän pelasi vain 36 ottelua.


title: Mika Koivisto

text: Koivisto teki kauden 2017–2018 kattaneen sopimuksen Hokin kanssa, mutta seura jäi ennen kauden alkua kuitenkin ilman Mestis-lisenssiä ja ajautui konkurssiin. Koivisto teki heinäkuussa 2017 vuoden mittaisen sopimuksen Jokipoikien kanssa. Hänet nimettiin joukkueen varakapteeniksi. Koivisto oli 15 osumallaan Jokipoikien kolmanneksi paras maalintekijä Tuukka Rajamäen kanssa.


title: Mika Koivisto

text: Koiviston isoveli Petri on pelannut maalivahtina SM-liigassa.


title: Sairausloma

text: Sairausloma (sairausloma, sairauspoissaolo) on sairauden tai tapaturman vuoksi myönnetty loma tai lupa olla pois työstä, koulusta tai vastaavasta.


title: Sairausloma

text: Työntekijä saa jäädä kotiin, jos sairaus tai tapaturma estää työnteon. Jos työntekijä on tahallaan tai törkeällä huolimattomuudellaan aiheuttanut tilanteen, hän ei saa palkkaa.


title: Sairausloma

text: Pitkissä sairauspoissaoloissa työnantaja voi saada Kelasta korvausta lääkärintodistusta vastaan. Lyhyissäkin työnantaja voi vaatia lääkärintodistuksen, mutta monilla työpaikoilla oma ilmoitus riittää lyhyeen poissaoloon. Esimies ei saa paljastaa työtovereille poissaolon syytä. Lapsen sairastuessa vanhemmat voivat keskenään päättää, kumpi jää kotiin.


title: Sairausloma

text: Suomessa ensimmäinen sairauslomapäivä on palkaton joidenkin alojen työsopimuksissa. Syyskuussa 2015 hallitus esitti, että ensimmäisen sairauslomapäivän palkka yleisesti puolitettaisiin.


title: Sairausloma

text: Vuonna 2012 lääkäreistä 50 % kannatti ja 32 % vastusti ensimmäisen sairauspäivän muuttamista palkattomaksi. Kun Ruotsissa Fredrik Reinfeldtin porvarihallitus palautti karenssipäivän, sairauslomien lukumäärä romahti.


title: Sairausloma

text: Sairauspoissaolojen kustannukset pelkästään työpaikoille ja julkiselle sektorille ovat Suomessa 3,4 miljardia euroa vuodessa.


title: Sairausloma

text: Työterveyslaitoksen tekemässä selvityksessä vuonna 2010 kunta-alalla 1-3 päivän sairauslomia pitivät eniten naiset ja nuoret. Naiset kertoivat pitäneensä tällaisia keskimäärin 2,05 kertaa vuodessa, miehet 1,30 (oman sairauden vuoksi, ei lasten). Sen sijaan pitkiä sairauslomia pitivät eniten iäkkäimmät työntekijät.


title: Sairausloma

text: Suomen ammattiliittojen keskusjärjestön SAK:n asiantuntijalääkärin mukaan hyvä keino vähentää lyhyitä sairauslomia työpaikalla on käytäntö, jossa työntekijä voi itse ilmoittaa sairaudestaan esimiehelle ilman lääkärintodistusta. Tällöin työntekijä menee töihin, kun hän on terve, eikä pidä koko sairauslomaa, jonka lääkäri on kirjoittanut.


title: Sairausloma

text: Yrittäjät ovat pois töistä selvästi vähiten. Suomessa yrittäjä voi saada Kelasta sairauspäivärahaa tietyin edellytyksin.


title: Sairausloma

text: Masennus eli depressio on yleisin sairauslomaan johtava diagnoosi: se on syynä kolmasosasta puoleen määrätyistä sairauslomista. Depressio on yleinen sairauslomadiagnoosi, koska Kansaneläkelaitos ei hyväksy uupumusta sairausloman syyksi.


title: Sairausloma

text: Luvattomien sairauspoissaolojen kustannukset Suomessa ovat 1,4 miljardia euroa vuodessa, jos australialaistutkimus on yleistettävissä Suomeen. Sairauslomaa ilman riittävää perustetta hakevat tyypillisesti puhuvat vatsa-, selkä- tai pääkivusta ja saattavat ajatella, että lääkäri ei voi todentaa oireita.


title: Sairausloma

text: Vuoden 2007 kyselyssä 14 % suomalaisista myönsi olleensa itse terveenä poissa töistä. 53 % oli sitä mieltä, että terveenä saa olla poissa töistä esimerkiksi perhestressin, työpaikan ongelmien, väsymyksen tai harrastusten vuoksi. 15–20 % sairauslomista ei johdu sairaudesta, vaan valehtelusta, oireiden liioittelusta tai väärästä sairausloman tulkinnasta.


title: Sairausloma

text: Nuoret ovat erityisen usein poissa valehdellun sairauden vuoksi tehdäkseen jotain muuta. Australiassa 40 % 18-34-vuotiaista kertoi olleensa tuoreimman vuoden aikana töistä poissa valehdellun sairauden vuoksi, vanhoista työntekijöistä ja johtajista 20 %.


title: FlyMontserrat

text: Montserrat Airways Ltd. (IATA: 5M, ICAO: MNT, käyttää kauppanimeä FlyMontserrat) on montserratilainen lentoyhtiö. Se lentää säännöllisiä lentoja Montserratilta Antiguan, Barbudan ja Nevisin saarille Britten-Norman BN-2 Islander -lentokoneilla.


title: FlyMontserrat

text: FlyMontserrat sai toimintalupansa Yhdistyneen kuningaskunnan ilmailuviranomaisilta 28. huhtikuuta 2009. Se lensi ensimmäisen tilauslentonsa kaksi päivää myöhemmin. Varat perustamiseen saatiin Montserratin turismilautakunnalta sekä Montserratin hallitukselta.


title: FlyMontserrat

text: Syyskuussa 2015:Lähde:


title: FlyMontserrat

text: Lähde:


title: Film d’Arte Italiana

text: Film d’Arte Italiana oli 1900-luvun alussa toiminut italialainen elokuvien tuotantoyhtiö.


title: Film d’Arte Italiana

text: Ranskalaiset Pathé Frères ja Le Film d’Art perustivat yhtiön teatterimies Adolfo Re Riccardin aloitteesta vuonna 1909. Sen tarkoituksena oli tuottaa kaunokirjallisiin teoksiin perustuvia korkeatasoisia taide-elokuvia, joissa esiintyisivät Italian parhaat näyttelijät. Suunnitelmaan kuului myös runsas ulkokuvien ja alkuperäisten tapahtumapaikkojen käyttäminen. Film d’Arte Italiana tuotti Ugo Falenan johdolla lyhyitä Shakespeare-näytelmiä ja muita klassikkosovituksia. Vuonna 1912 se keskittyi nykyaikaan sijoittuviin melodraamoihin.


title: Film d’Arte Italiana

text: Vuonna 1917 Film d’Arte Italianasta tuli Gioacchino Mecherin Tiber Filmin tytäryhtiö ja vuonna 1919 se liitettiin Unione Cinematografica Italianaan.


title: Ystävät (vuoden 1971 elokuva)

text: Ystävät ("Friends") on Lewis Gilbertin ohjaama brittiläinen elokuva vuodelta 1971. Se kertoo teiniromanssista kotoaan karanneen alaikäisen englantilaispojan Paulin ja ranskalaisen Michellen välillä. He asettuvat asumaan Etelä-Ranskaan Camarguen suistoalueelle, saavat lapsen ja oppivat elämää, kunnes poliisit löytävät kadonneeksi ilmoitetun Paulin. Hänet erotetaan tytöstä ja heidän lapsensa otetaan huostaan.


title: Ystävät (vuoden 1971 elokuva)

text: Elokuvassa kuullaan Elton Johnin musiikkia. Pääparia näyttelevät Sean Bury ja Anicée Alvina.


title: Ystävät (vuoden 1971 elokuva)

text: "Ystävät" oli ehdolla parhaan vieraskielisen elokuvan Golden Globe -palkintoon 1972. Elton Johnin musiikki sai Grammy-ehdokkuuden.


title: Ystävät (vuoden 1971 elokuva)

text: Kriitikoiden mielipiteet jakautuivat. Chicago Sun-Timesin Roger Ebert piti elokuvaa kuvottavan tirkistelevänä roskana, jota ei olisi uskonut nimekkään ohjaajan työksi.


title: Ystävät (vuoden 1971 elokuva)

text: Vuonna 1974 elokuva sai jatko-osan "Paul and Michelle", jota ei ilmeisesti ole nähty Suomen elokuvateattereissa. Sen ohjaaja ja pääosan näyttelijät ovat samat, ja tapahtumat ajoittuvat noin kolmen vuoden päähän "Ystävistä".


title: Bartosz Kapustka

text: Bartosz Kapustka (s. 23. joulukuuta 1996 Tarnów) on puolalainen jalkapalloilija, pelipaikaltaan keskikenttäpelaaja. Hän on edustanut Oud-Heverlee Leuvenia elokuusta 2018 lähtien.


title: Bartosz Kapustka

text: Hän aloitti uransa Tarnovia Tarnówissa. Vuosina 2010–2011 hän pelasi Hutnik Krakówin junioreiden joukkueessa ja vuosina 2011–2012 Tarnovia Tarnówin junioreiden joukkueessa.


title: Bartosz Kapustka

text: Elokuussa 2012 hän siirtyi Krakovan junioreiden joukkueeseen ja lokakuussa samana vuonna hän siirtyi ykkösjoukkueeseen. 29. maaliskuuta 2014 hän teki debyyttinsä tässä seurassa Widzew Łódźia vastaan. Elokuussa 2016 hän teki viiden vuoden sopimuksen Leicester Cityn kanssa. Hän teki debyyttinsä tässä seurassa 3. elokuuta 2016 FC Barcelonaa vastaan. Virallisen debyyttinsä Leicester Cityssä hän teki 7. tammikuuta 2017 FA Cupin ottelussa Evertonia vastaan. Heinäkuussa 2017 hän oli lainanut SC Freiburgiin yhdeksi vuodeksi. Elokussa 2018 hän oli lainanut Oud-Heverlee Leuveniin.


title: Bartosz Kapustka

text: 7. syyskuuta 2015 hän teki Puolan maajoukkuedebyyttinsä Gibraltaria vastaan ja teki maalin tässä ottelussa. Hänet on nimetty Euroopan-mestaruuskilpailujen joukkueeseen vuonna 2016.


title: RN Albatros (1934)

text: RN Albatros () oli Regia Marinan eli Italian kuningaskunnan laivaston vuonna 1934 valmistunut sukellusveneidentorjunta-alus, joka vuonna 1938 luokiteltiin torpedoveneeksi.


title: RN Albatros (1934)

text: Alus tilattiin Palermosta Cantieri navali Riunitilta sukellusveneidentorjunta-aluksena. Sen köli 1931 ja alus laskettiin vesille 27. toukokuuta 1934. Alus liitettiin laivastoon vielä samana vuonna.


title: RN Albatros (1934)

text: Alus luokiteltiin torpedoveneeksi 1938. 1930-luvun lopulla aluksen aseistusta vahvennettiin kahdella 37 mm/54 ilmatorjuntatykillä. Se upotti toisen maailmansodan alettua Britannian kuninkaallisen laivaston sukellusvene "HMS Phoenixin" heinäkuussa 1940, mutta sukellusvene "HMS Upright" upotti aluksen Sisilian rannikolla torpedoimalla 27. syyskuuta 1941.


title: Jong Ajax

text: Jong Ajax, tunnetaan myös nimillä Ajax II ja Ajax 2, on Amsterdamilaisen AFC Ajaxin reservijoukkue. Se pelaa Hollannin toiseksi korkeimmalla sarjatasolla Eerste Divisiessä.


title: Luettelo Aku Ankan taskukirjoista (426–450)

text: Tämä on luettelo Aku Ankan taskukirjojen numeroista 426–450.


title: Ystäväni, rakkaani

text:
Ystäväni, rakkaani ("The Buddy System") on
Glenn Jordanin ohjaama romanttinen komediaelokuva vuodelta 1984. Siinä yksinhuoltajaäiti (Susan Sarandon) rakastuu poikansa koulukuraattoriin (Richard Dreyfuss), jolla on keksijänkykyjä ja joka haaveilee kirjailijan urasta.


title: Ystäväni, rakkaani

text: "Video-opas" vuodelta 1994 antaa elokuvalle kaksi tähteä viidestä.


title: Hellannupit kaakkoon

text: Hellannupit kaakkoon on Lauri Tähkän 20. elokuuta 2015 ilmestynyt ruokakirja. Kirja on Tähkän esikoisteos. Tähkä on koonnut kirjaansa 60 reseptiä. Kirjassa on ruokaohjeita muun muassa keittoihin, kasvis- ja liharuokiin, leipiin, kakkuihin ja piiraisiin. Jokaiseen ruokaan ja ruokaohjeeseen liittyy Tähkälle tärkeä tarina, kohtaaminen, muisto tai hetki hänen elämästään.


title: Hellannupit kaakkoon

text: Lauri Tähkä tunnetaan muusikkona ja lauluntekijänä, mutta hänellä on myös ravintolakokin koulutus. Tähkän keittokirjan lähtökohtana on ollut rakkaus ruokaan ja tekemisen ilo. Kirjan on kustantanut Otava.


title: Tampereen seudun joukkoliikenteen runkolinjat

text: Tampereen seudun joukkoliikenne vastaa toimialueellaan eli Tampereen kaupunkiseudulla joukkoliikenteen järjestämisestä. Tampereen joukkoliikenteen palvelun piiriin kuuluu kymmeniä linjoja, joista linjoja 1-10 kutsutaan Tampereen seudun joukkoliikenteen runkolinjoiksi. Yhdellä runkolinjalla matkustaa yli 10 000 ihmistä päivittäin. Nykymuotoisen runkolinjaston perusviivat on määritelty kesäkuussa 2014, ja sittemmin niitä on päivitelty kevyemmin kesällä 2015.


text: Runkolinjoilla on tavanomaista tiheämpi vuoroväli, erilaisia joukkoliikennettä nopeuttavia ratkaisuja ja muita joukkoliikennekokemusta parantavia yksityiskohtia. Tampereen kaupungin alueella lähes kaikissa liikennevalo-ohjatuissa risteyksissä on satelliittipohjainen järjestelmä, joka suosii kaupunkiseudun joukkoliikenteen autoja valokierrossa. Lisäksi runkolinjojen varrella on bussikaistoja ja kiinteitä liikennevalo-ohituskaistoja. Runkolinjojen alueella Tampereen joukkoliikenteen tavoitteena onkin tarjota palvelutaso, joka mahdollistaa elämisen ilman omaa autoa.


text: Linja 1 aloitti nykyisellä reitillään liikennöinnin 30. kesäkuuta 2014. Tätä ennen linjanumero 1 on ollut Messukeskukselta Härmälän ja Keskustorin kautta Kalkkuun kulkevan linjan käytössä. Uusi linja 1 muodostettiin vanhasta ykköslinjasta, linjan 16 itäosasta ja Pirkkalaa palvelleista linjoista 61-62. Sen tärkeimpiä tehtäviä on tiheästi asutettujen Pirkkalan kunnan ja Härmälän kaupunginosien palveleminen lännessä ja idässä yhteydet Leinolaan ja Kangasalan Vatialaan. Reitin varrella on useita kaupunkiseudun tärkeimpiä käyntikohteita, kuten keskussairaala, Ratinan ja Tammelan stadionit, ammattikorkeakoulu ja useita muita oppilaitoksia. Lisäksi se yhdistää kolmea seudun liikenteen solmukohtaa: rautatie-, kaukoliikenteen linja-auto- ja lentoasemaa. Runkolinjaa liikennöi Paunu, joka tilasi linjan liikennöintiä varten yhdeksän uutta Volvo 8900 -mallista telilinja-autoa ja kolme uutta VDL Citea -linja-autoa. Yhteensä ruuhka-aikaan linjaa liikennöi samanaikaisesti yli 20 linja-autoa.


text: Linja on ensimmäinen merkittävä etelä-itäsuunnassa liikennöivä Tampereen bussilinja, mahdollistaen ensimmäistä kertaa vaihdottomat yhteydet Itä-Tampereelta esimerkiksi Hatanpään työpaikka-alueille tai Lounais-Tampereen asuinalueilta TAYS-keskussairaalalle. Reittiä ei ole ollut aiemmin mahdollista liikennöidä tiheästi ahtaan keskustan aiheuttamien tilaongelmien takia; aiemmin vastaava linja olisi joutunut kiertämään ydinkeskustan kauempaa.


text: Ennen runkolinjan liikennöinnin aloittamista reitin varrella tehtiin useita muutostöitä liikennöinnin sujuvoittamiseksi ja ylipäätään mahdollistamiseksi. Kaupunkiympäristön kehittäminen pelkästään yksittäistä joukkoliikenneyhteyttä varten on ollut melko vähäistä esimerkiksi HSL-alueeseen verrattuna, jossa runkolinja 560:ä varten rakennettiin joukkoliikennekatu ja -tunneli, jotka kustansivat yhteensä yli 30 miljoonaa euroa. Runkolinjaa 1 varten Hämeenkadun ja Hatanpään valtatien risteysaluetta muutettiin siten, että kääntyminen idästä etelään on risteyksessä mahdollista. Härmälässä parannettiin pysäkkien odotustiloja vastaamaan kasvavia matkustajamääriä, yhdisteltiin pysäkkejä linjan nopeuttamiseksi ja muutettiin pysäkkitaskullisia pysäkkejä ajoratapysäkeiksi joukkoliikennepainotteisen katuympäristön luomiseksi. Lisäksi Pirkkalassa uusittiin kaikki Naistenmatkantien joukkoliikennekäytävän pysäkkikatokset.


text: Hämeenkadun itäpää muutettiin joukkoliikennekaduksi samana päivänä, kuin runkolinja 1 aloitti liikennöinnin. Vaikka hankkeet olivat pääosin toisistaan erilliset, ei linjan 1 liikennöinti nykyisellä reitillä olisi mahdollista, jos katu olisi avoinna muulle liikenteelle. Ilman joukkoliikennekatua Hämeenkadulla olisi liian voimakas länsi-itäsuuntainen liikennevirta, mikä ei mahdollistaisi sujuvaa kääntymistä idästä etelään Hatanpään valtatien risteyksessä.


text: Linja kärsi ensimmäisen talviliikennöintikautensa aikana lastentaudeista, kun odotuksia nopeammin kasvaneet matkustajamäärät ruuhkauttivat linjaa pahoin ja aiheuttivat aikataulujen toteutumiseen epävarmuutta. Ongelmat on pääsääntöisesti saatu poistettua liikennevaloetuuksia vahvistamalla, Hämeenkadun joukkoliikennekatua kehittämällä ja vuorotiheyttä lisäämällä. Teiskontielle rakennettiin useiden kilometrien pituinen joukkoliikennekaista vuonna 2015, joka sisältää useita liikennevalo-ohituksia. Hankesuunnitelmassa arvioitiin toimenpiteiden nopeuttavan linjaa ruuhka-aikana lähes viidellä minuutilla. Hatanpään valtatiellä on nykytilanteessa linja-autokaistat etelä- ja pohjoispäässä, mutta koko välin reunimmaiset kaistat on tarkoitus muuttaa joukkoliikennekaistoiksi lähivuosina. Tampereen kaupunki tekee asiasta selvitystä, jonka on määrä valmistua vuonna 2015.


text: Lähes kaikissa Tampereen kaupungin alueella olevissa liikennevalo-ohjatuissa liittymissä on liikennevalo-etuudet, jotka pyrkivät nopeuttamaan erityisesti aikataulusta jäljessä olevien bussien kulkua. Pirkkalan puolella on kolme liikennevalo-ohjattua risteystä, joissa kahdessa on silmukkapohjainen kaikille pitkille ajoneuvoille myönnettävät etuudet. Kangasalan puolella reitin varrella ei ole liikennevaloja. Hatanpäällä kahteen risteykseen on rakennettu ohituskaista, jota pitkin linja-autot pääsevät liikennevalojen ja jonojen ohi. Lisäksi Tampereen keskustassa reitin varrella on jonkin verran linja-autokaistoja.


title: Benjamin Wolman

text: Benjamin B. Wolman (27. lokakuuta 1908 – 3. tammikuuta 2000) oli puolalais–yhdysvaltalainen psykologi ja kirjoittaja.


title: Benjamin Wolman

text: Wolman väitteli filosofian tohtoriksi psykologiasta vuonna 1935 Varsovan yliopistosta. Myöhemmin hän muutti Yhdysvaltoihin. Hän työskenteli lehtorinana Kolumbian yliopistossa ja psykologian professorina Yeshivan yliopistossa, vuosina 1958-1962 psykologian kliinisenä lehtorina Albert Einstein College of Medicinessä, vuosina 1965-1978 psykologian professorina Long Island Universityssa.


title: Benjamin Wolman

text: Hän perusti kansainvälisen organisaation ryhmätensioiden opinnoille sekä kansainvälisen sanomalehden ryhmätensioille.


title: Benjamin Wolman

text: Wolman toimitti tai kirjoitti 42 kirjaa psykologiasta sekä yli 200 tieteellistä artikkelia, ja hän oli psykoanalyysin and psykoterapian harjoittaja.


title: Benjamin Wolman

text: Wolmanin teoksista on suomennettu ainakin "Lapsen pelot".


title: Kastraatiopelko

text: Kastraatiopelko on Sigmund Freudin esittämän teorian mukaan osalla poikalapsista esiintyvä pelko siitä, että he menettäisivät sukupuolielimensä. Teorian mukaan pelon taustalla on se, että lapsi, jolla itsellään on siitin on huomannut, ettei kaikilla ihmisillä ole siitintä mutta ei vielä ole oppinut, että tässä on kyse luonnollisesta sukupuolierosta. Lapsi ei vielä tiedä, että paitsi se, että ihmisellä on siitin, myös se, että ihmisellä ei ole siitintä, on synnynnäinen ominaisuus. Tällainen lapsi luulee, että kaikilla ihmisillä se on syntyessään mutta osalta isä poistaa sen. Lapsi pelkää, että niin tekee myös hänen isänsä hänelle. Freudin käsitystä ilmiön universaaliudesta on arvosteltu.


title: Seppo Loponen

text: Seppo Loponen on suomalainen kirjallisuuden suomentaja. Hän on suomentanut muun muassa eteläafrikkalaisten kirjailijoiden teoksia.


title: Ystäväni Flicka

text:
Ystäväni Flicka ("My Friend Flicka") on Harold Schusterin ohjaama yhdysvaltalainen
perhe-elokuva vuodelta 1943. Siinä Wyomingin maaseudulla asuva poika (Roddy McDowall) saa hoitaakseen vuoden vanhan tamman. Maatilan renki (James Bell) ehdottaa nimeksi Flickaa, jonka tietää tarkoittavan tyttöä ruotsiksi. Pojan vanhempia esittävät Preston Foster ja Rita Johnson.


title: Ystäväni Flicka

text: Elokuva perustuu Mary O’Haran vuonna 1941 ilmestyneeseen lastenkirjaan "My Friend Flicka".


title: Vladimir Suhomlinov

text: Vladimir Aleksandrovitš Suhomlinov (16. elokuuta 1848 Telnig (nyk. Telšiai, Liettua) – 2. helmikuuta 1926 Berliini, Saksa) oli venäläinen kenraali, joka toimi Venäjän keisarikunnan sotaministerinä vuosina 1909–1915. Hän joutui väistymään ensimmäisen maailmansodan ensimmäisen sotavuoden jälkeen Venäjän armeijan kärsimien tappioiden ja materiaalipulan vuoksi.


title: Vladimir Suhomlinov

text: Suhomlinov osallistui Venäjän–Turkin sotaan 1877–1878 ratsuväen upseerina ja toimi vuosina 1886–1897 Pietarissa upseerien ratsuväkikoulun johtajana. Hän oli 1900–1904 Kiovan sotilaspiirin esikuntapäällikkönä ja 1904–1905 komentajana sekä 1905–1908 Kiovan kenraalikuvernöörinä. Hänet ylennettiin 1906 ratsuväenkenraaliksi. Suhomlinov nimitettiin marraskuussa 1908 Venäjän yleisesikunnan päälliköksi, mistä hän siirtyi maaliskuussa 1909 sotaministeriksi. Maailmansotaa edeltäneinä vuosina hän yritti pääosin huonolla menestyksellä ajanmukaistaa Venäjän armeijan strategisia valmiuksia, sillä armeija nojasi liiaksi ratsuväkeen hyökkäyksissä ja linnoituksiin puolustuksessa. Vaikka duuma hyväksyi Suhomlinovin esityksen sotilasmenojen lisäämisestä, hän ajautui erimielisyyksiin monien upseerien ja varsinkin suuriruhtinas Nikolai Nikolajevitšin kanssa. Suhomlinov ei kyennyt hallitsemaan tilannetta, ja Venäjän armeija joutui lopulta maailmansotaan varsin valmistautumattomana. Heinäkuun kriisin aikana vuonna 1914 hän vakuutti keisari Nikolai II:lle armeijan olevan valmis taisteluun, mutta jo liikekannallepanon yhteydessä ilmeni ongelmia. Suhomlinov ehdotti silti Venäjän joukkojen jakamista samanaikaisesti Saksaa ja Itävalta-Unkaria vastaan.


title: Vladimir Suhomlinov

text: Maailmansodan edetessä Venäjän armeija alkoi kärsiä yhä pahemmin operaatioita haittaavasta ase-, ammus- ja tarvikepulasta. Suhomlinov vakuutti tarviketilanteen kuitenkin olevan hyvä, minkä seurauksena hän menetti maan muun johdon luottamuksen. Kun sotilaalliset tappiot lisääntyivät, keisari erotti lopulta Suhomlinovin kesäkuussa 1915. Hänen seuraajakseen nimitettiin kenraali Aleksei Polivanov. Suhomlinov joutui tämän jälkeen julkisuudessa voimakkaan arvostelun kohteeksi, ja häntä syytettiin väärinkäytöksistä, korruptiosta ja jopa maanpetoksellisuudesta. Suhomlinovin suojatin, eversti Sergei Mjasojedovin tapaus heitti epäilysten varjon myös Suhomlinovin ylle. Ylipäällikkö Nikolai Nikolajevitš järjesti todennäköisesti syyttömän Mjasojedovin vuonna 1915 tuomituksi vakoilusta kuolemaan vaikeuttaakseen Suhomlinovin asemaa, sillä miesten välillä vallitsi edelleen kilpailu. Suhomlinov määrättiin huhtikuussa 1916 kotiarestiin, mutta vapautettiin keisarin määräyksellä saman vuoden lokakuussa. Hän menetti myös paikkansa valtakunnanneuvostossa.


title: Vladimir Suhomlinov

text: Helmikuun vallankumouksen jälkeen vuonna 1917 väliaikainen hallitus määräsi Suhomlinovin uudelleen vangittavaksi. Hänelle järjestettiin elo–syyskuussa 1917 poliittisesti värittynyt oikeudenkäynti, jossa hänet tuomittiin kyseenalaisten todisteiden perusteella valtiopetoksesta ja väärinkäytöksistä elinikäiseen vankeuteen ja pakkotyöhön. Bolševikkihallitus armahti Suhomlinovin hänen korkean ikänsä perusteella toukokuussa 1918 ja hänen sallittiin siirtyä maanpakoon Suomeen, jossa hän asui jonkin aikaa Hangossa. Suomen tiedotusvälineiden mukaan Suhomlinov tuli maahan 24. syyskuuta 1918 uimalla Siestarjoen yli yhdessä entisen pääministerin Aleksandr Trepovin kanssa. Hän siirtyi myöhemmin Saksaan, jossa julkaisi vuonna 1924 muistelmateoksen "Erinnerungen". Hän kuoli vuonna 1926 Berliinissä.


title: Vladimir Suhomlinov

text: Vladimir Suhomlinovin mukaan on nimetty Suhomlinovin ilmiöksi kutsuttu humoristinen lainalaisuus, jonka mukaan kahdesta samanvahvuisesta armeijasta koreampia univormuja käyttävä armeija tulee häviämään taistelun toista vastaan. Suhomlinovin on sanottu suosineen näyttävää pukeutumista.


title: Pama-nyungalaiset kielet

text: Pama-nyungalaiset kielet eli pama nyungan kielikunta on australialaisten kielten kielikuntaan kuuluva kieliryhmä. Ryhmään kuuluu noin 240 tunnettua kieltä. Se on australialaisiin kieliin kuuluvista kieliryhmistä suurin ja kattaa suurimman osan Australian aboriginaalien kielistä.


title: Ystävä hädässä (elokuva)

text: Ystävä hädässä ("Khaneh-ye dust kojast?") on Abbas Kiarostamin ohjaama iranilainen elokuva vuodelta 1987. Sen arkisen yksinkertaisessa tarinassa pieni koulupoika lähtee palauttamaan kouluvihkoa naapurikylään toverilleen, joka voi joutua seuraavana päivänä erotetuksi kouluksi ellei palauta vihkoa opettajalle. Elokuva voidaan nähdä kuvauksena velvollisuudentunnosta ja arkisesta sankaruudesta.


title: Ystävä hädässä (elokuva)

text: "Ystävä hädässä" on Kiarostamin niin sanotun Koker-trilogian ensimmäinen osa. Muut osat ovat "Ja elämä jatkuu" sekä "Oliivipuiden katveessa".


title: Ystävä hädässä (elokuva)

text: Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Lesli Linka Glatter

text: Lesli Linka Glatter (s. 1953) on yhdysvaltalainen televisio-ohjaaja. Hänet tunnetaan parhaiten työstään televisiosarjoissa "Mad Men" ja "Isänmaan puolesta", joista hän on ollut ehdokkaana parhaan ohjauksen Emmy-palkinnon saajaksi kolme kertaa vuosina 2010, 2013 ja 2015.


title: Kaikki häipyy, on vain nyt

text: ”Kaikki häipyy, on vain nyt” on suomalaisen rockyhtye Eppu Normaalin kappale, joka julkaistiin vuonna 1986 albumilla "Valkoinen kupla". Kappaleen on sanoittanut yhtyeen laulaja Martti Syrjä ja säveltänyt kitaristi Mikko Syrjä. Kappaleen sanoitus kehottaa kuuntelijaa tarttumaan hetkeen tai elämään hetkessä, sillä kaikki häipyy aikanaan eikä mikään kestä ikuisesti. Myöhemmin kappale on julkaistu muun muassa livelevyllä "Onko vielä pitkä matka jonnekin?", kokoelmalevyllä "Reppu 2" ja akustisella kokoelmalla "Mutala". Lisäksi Samuli Edelmann on tehnyt kappaleesta oman versionsa vuonna 2003 albumille "Enkelten tuli", sekä vuonna 2014 julkaistulla "Eput rautaa" -tribuuttialbumilla on Mokoman versio kappaleesta.


title: Ylpeä jättiläinen

text: Ylpeä jättiläinen tai Sankarin unelma on Martin Rittin ohjaama yhdysvaltalainen elokuva vuodelta 1970. Se perustuu Howard Sacklerin palkittuun näytelmään "The Great White Hope", joka kertoo puolikuvitteellisen tarinan 1900-luvun alun nyrkkeilyn raskaansarjan maailmanmestarista Jack Johnsonista. Sackler sovitti roturistiriidoista kertovan näytelmänsä elokuvakäsikirjoitukseksi itse.


title: Ylpeä jättiläinen

text: Elokuvan pääosia, mustaa Johnsonia ja hänen valkoihoista naisystäväänsä esittävät James Earl Jones ja Jane Alexander. Jones sai roolistaan Golden Globe -ehdokkuuden ja Alexander Oscar-ehdokkuuden.


title: Ylpeä jättiläinen

text: "VideoHound’s Golden Movie Retriever" antaa "Ylpeälle jättiläiselle" kaksi ja puoli tähteä neljästä.


title: Ranskan Guayanan jalkapallomaajoukkue

text: Ranskan Guayanan jalkapallomaajoukkue edustaa Ranskan Guayanaa miesten jalkapallon kansainvälisissä otteluissa. Sitä hallinnoi Ranskan Guayanan jalkapalloliitto. Se ei kuulu kansainväliseen jalkapalloliitto FIFAan. Vaikka Ranskan Guayana sijaitsee Etelä-Amerikassa, se kuuluu Pohjois-Amerikan, Keski-Amerikan ja Karibian maanosaliitto CONCACAFiin. Joukkue selviytyi Gold Cupin lopputurnaukseen ensimmäisen kerran vuonna 2017. Caribbean Cupissa maajoukkue on pääsi kolmesti lopputurnaukseen, mutta on jäi aina lohkovaiheeseen ennen kuin voitti pronssia vuonna 2017.


title: Kolkyt ja risat

text: Kolkyt ja risat ("Thirtysomething") on yhdysvaltalainen televisiosarja vuosilta 1987–1991. Se kuvaa kahden suuriin ikäluokkiin kuuluvan avioparin elämää. He ovat ajalle tyypillisiä ”juppeja”, nuoria koulutettuja kaupunkilaisia. Aviomiehet Michael (Ken Olin) ja Elliot (Timothy Busfield) työskentelevät omassa mainostoimistossaan, kun taas vaimot Hope (Mel Harris) ja Nancy (Patricia Wettig) ovat valinneet kotiäidin roolin.


title: Kolkyt ja risat

text: Sarja teki televisiohistoriaa esittämällä tiettävästi ensimmäisen miesten välisen intiimin kohtauksen prime time -ohjelma-ajalla.


title: Kolkyt ja risat

text: "Kolkyt ja risat" -sarjan loivat Edward Zwick ja Marshall Herskovitz ABC-televisioyhtiölle. Sen tyylissä on vaikutteita muun muassa John Saylesin esikoiselokuvasta "Return of the Secaucus 7" (1980) ja Lawrence Kasdanin elokuvasta "Sisärengas" (1983), ja sarja on puolestaan antanut vaikutteita muun muassa brittisarjalle "Rimakauhua ja rakkautta".


title: Joachim Böckerman

text: Joachim Böckerman (s. 24. heinäkuuta 1997 Espoo) on suomalainen jalkapalloilija, joka edustaa Kakkosessa pelaavaa Klubi 04:ää. Hän on pelipaikaltaan oikea laitapuolustaja.


title: Joachim Böckerman

text: Böckerman aloitti jalkapallon Kyrkslätt IF:ssä, josta hän siirtyi 11-vuotiaana Helsingin Jalkapalloklubiin. Böckerman teki ensiesiintymisensä Kakkosessa HJK:n reservijoukkue Klubi 04:ssä kaudella 2014. Ensimmäisen kerran hän pelasi Veikkausliigassa vierasottelussa FF Jaroa vastaan 13. syyskuuta 2015, tullen vaihdosta puoliajalla Juhani Ojalan tilalle.


title: Joachim Böckerman

text: Böckerman on edustanut Suomen poikamaajoukkueita vuodesta 2013 asti. Syyskuuhun 2015 mennessä hän on esiintynyt yhteensä 29 maaottelussa.


title: Syberia III

text: Syberia III on Microïdsin julkaisema seikkailupeli. Peli on julkaistu huhtikuussa 2017 Windowsille, PlayStation 4:lle, Xbox Onelle ja OS X:lle.


title: Syberia III

text: Pelin suunnittelijana ja käsikirjoittajana jatkaa Benoît Sokal ja peli jatkaa juristi Kate Walkerin tarinaa.


title: Syberia III

text: Tarinassa kohdataan myös muita aiemmista osista tuttuja hahmoja. Peli sisältää steampunk-elementtejä.


title: Syberia III

text: Microïds julkisti "Syberia III":n vuonna 2009 tarkoituksenaan julkaista peli Windowsille ja PlayStation 3:lle kesällä 2010. Pian ongelmat Sonyn kanssa johtivat siihen, että PlayStation 3 -julkaisun todettiin olevan epätodennäköinen. Vuonna 2011 Benoît Sokal myönsi, ettei pelin kehitystyö ollut rahoitusvaikeuksien vuoksi edes alkanut. Sokalin toiveena oli käyttää "Syberia III":ssa reaaliaikaista 3D-grafiikkaa "Assassin’s Creed" -pelien tapaan, mikä kuitenkin vaatisi suurta budjettia. Pelisuunnittelija uskoi, että edellisten "Syberia"-pelien pelimoottorin käyttäminen johtaisi "Syberia III":n kaupalliseen epäonnistumiseen.


title: Syberia III

text: Marraskuussa 2012 Microïds paljasti Benoît Sokalin käsikirjoittavan "Syberia III":n. Elokuussa 2013 pelin julkistettiin olevan kehityksessä. Ensimmäiset kuvakaappaukset pelistä julkaistiin elokuussa 2014.


title: Syberia III

text: GameSpot antoi pelille arvostelussaan 4/10 kritisoiden muun muassa teknisiä ongelmia.


title: Daniel Tilas

text: Daniel Olofsson Tilas (2. maaliskuuta 1712 Ramsberg – 27. lokakuuta 1772 Tukholma) oli ruotsalainen vuoritieteilijä, vapaaherra ja valtiopäivämies, jota pidetään aikakautensa merkittävimpänä vuoriteollisuuden ja malminetsinnän vaikuttajana Ruotsin valtakunnassa. Hänen ansiostaan aloitettiin myös Suomen malmivarojen hyödyntämisen sekä laajamittainen kansannäytteiden kerääminen. Tilasin mukaan on nimetty Ruotsista löytynyt mineraali tilasiitti, CaMg(AsO)F.


title: Daniel Tilas

text: Västmanlandissa sijaitsevassa Gamlebon ruukissa syntynyt Tilas opiskeli Uppsalan yliopistossa vuoritieteitä ja työskenteli vuodesta 1732 lähtien vuorikollegion auskultanttina. Hän teki matkoja Ruotsin ja Norjan pohjoisosiin, jossa Tilas tutustui alueiden luonnonoloihin sekä kaivostoimintaan. Vuosina 1737–1738 hän tutki mahdollisuuksia Suomen kulkuväylien ja elinkeinoelämän kohentamiseksi sekä vieraili myös Inkerinmaalla ja Karjalassa, jossa Tilas hankki tietoja Venäjän kaivosteollisuudesta muun muassa Äänisjärven ympäristössä.


title: Daniel Tilas

text: Vuonna 1739 hänet nimitettiin hovijunkkariksi ja 1740–1745 Tilas oli mukana Ruotsin ja Norjan rajakomissiossa. Kamariherran arvonimi hänelle myönnettiin 1743 ja vuodesta 1745 lähtien Tilas työskenteli jälleen vuorikollegion palveluksessa muun muassa asessorina. Myöhemmin hän sai vielä vuorineuvoksen arvonimen. Pohjantähti-ritarikunnan kunniamerkki Tilasille myönnettiin vuonna 1757 ja vapaaherraksi hänet aateloitiin 1766. Ruotsin kuninkaallisen tiedeakatemian jäseneksi Tilas valittiin jo kesäkuussa 1739 heti akatemian perustamisvuonna. Säätyvaltiopäiville hän osallistui kahdesti hattupuolueen edustajana. Tilas tunnettiin myös merkittävänä heradikkona ja sukututkijana.


title: Daniel Tilas

text: Daniel Tilas teki Suomeen kaksi tutkimusmatkaa vuosina 1737 ja 1738. Ne ulottuivat lähinnä Satakunnan maakunnan alueelle sekä Hämeen läänin Satakunnan puoleisiin rajapitäjiin, joissa hän tutki mahdollisuuksia Päijänteen ja Kokemäenjoen yhdistämiseen kanavalla. Tehtävän tarkoituksena oli luoda Päijänteeltä Selkämerelle ulottuva vesireitti. Tilasin vuonna 1740 tutkimuksistaan julkaisema raportti on ensimmäinen Suomesta tehty geologinen kartoitus, jonka ansiosta maan malmivaroja alettiin tutkimaan ja hyödyntämään. Hän on myös Suomen malminetsinnän laajemman kansannäytetoiminnan alullepanija. Tilasin vuonna 1740 julkaiseman raportin ohjeet ovat edelleen lohkare-etsinnän keskeisiä perusteita. Vuorikollegiossa työskennellessään hän tutki itse Suomesta lähetetyt näytteet.


title: Daniel Tilas

text: Lokakuussa 1738 Tilas teki malmilöydöksen perusteella tarkastuksen Tammelan pitäjän Hopiavuorelle, jonne perustettu kuparikaivos myöhemmin nimettiin hänen mukaansa Tilasinvuoren kaivokseksi. Tilasin ehdotuksesta tehtiin myös Viljakkalassa sijaitsevan Haverin kaivoksen ensimmäiset koelouhinnat.


Charlotte Eustace Sophie de Fuligny-Damas (1741–1828) oli ranskalainen taiteilija joka maalasi kukkatauluja.
De Fuligny-Damas syntyi Pariisissa ja oli Cornelis van Spaendonckin oppilas. Hänet tunnetaan varsinkin samanlaisten kukka-asetelmien maalaajana jollaisia hänen opettajansa maalasi. Muotokuvan hänestä työn ääressä on maalannut Elisabeth Vigée-Le Brun.


title: Charlotte Eustace Sophie de Fuligny-Damas

text: De Fuligny-Damas kuoli Épinay-sur-Orgessa.


title: Conrad Lihr

text: Johan Conrad Lihr (5. marraskuuta 1831 Tammisaari – 10. maaliskuuta 1913 Helsinki) oli suomalainen vuori-insinööri, joka toimi Suomen Rahapajan johtajana vuodet 1885–1912. Häntä pidetään myös Lapin kullan löytäjänä.


title: Conrad Lihr

text: Tammisaaressa syntyneen Conrad Lihrin isä oli kultaseppä Johan Jakob Lihr (1796–1877). Hän opiskeli Turun yläalkeiskoulussa ja Katedralskolan i Åbossa ennen kirjautumistaan Helsingin yliopistoon vuonna 1851. Vuodesta 1853 lähtien Lihr toimi Tammisaaren ala-alkeiskoulun opettajana, kunnes vuonna 1860 aloitti vuorihallituksen ylimääräisenä vuori-insinöörinä. Rahapajan palvelukseen hän tuli 1865. Hän jäi eläkkeelle Rahapajan johdosta vasta 81-vuotiaana. Lihrin pääjohtajakautena lyödyissä suomalaisissa kolikoissa on niin sanottuna rahamestarin merkkinä L-kirjain hänen sukunimensä alkukirjaimen mukaan. Lihr harrasti nuorena valokuvausta. Hän muun muassa otti vuonna 1863 kuuluisan studiokuvan J. L. Runebergista ja Zachris Topeliuksesta.


title: Conrad Lihr

text: Vuosina 1868–1870 Lihr johti vuorihallituksen järjestämää Lappiin suuntautunutta kullanetsintäretkeä. Kultaa etsittiin useasta eri paikasta, kunnes sitä lopulta löytyi Ivalojoelta. Keväällä 1870 alkaneen Ivalojoen kultaryntäyksen aikana Lihr oli vuorimestari Anders Ferdinand Thoreldin lähimpänä apulaisena, mutta joutui jättämään tehtävänsä toimittuaan venäläisen kultayhtiön salaisena asiamiehenä. Ivalojoen kullan alkuperäiselle löytöpaikalle Inarin Nulkkamukkaan pystytettiin vuonna 1987 luonnonkivistä muurattu Lihrin muistomerkki. Hänen mukaansa on myös nimetty Ivalojen tuntumassa sijaitsevat Liirinvaara ja Liirinjänkä. Vuonna 1999 valmistuneessa elokuvassa "Lapin kullan kimallus" Conrad Lihriä näyttelee Mats Långbacka.


title: John Sayles

text: John Sayles (s. 28. syyskuuta 1950 Schenectady, New York) on yhdysvaltalainen independent-elokuvaohjaaja, -käsikirjoittaja, näyttelijä ja kirjailija. Hän myös leikkaa itse omat ohjauksensa. Hänen tunnetuimpia ohjauksiaan ovat "Lone Star" (1996) sekä esikoisohjaus "Return of the Secaucus 7" (1980), joka on otettu osaksi National Film Registryn kokoelmaa. "Lone Star" oli ehdolla parhaan käsikirjoituksen Golden Globe -palkintoon.


title: John Sayles

text: Sayles on tehnyt useasti yhteistyötä opiskelutoverinsa David Strathairnin kanssa, joka on esiintynyt esimerkiksi Saylesin ohjaamissa elokuvissa "Lahjotut" (1988) ja "Ennen kuolemaa" (1999).


title: Coneheads

text: Coneheads on vuonna 1993 ensi-iltansa saanut komediaelokuva, jonka on ohjannut Steve Barron. Elokuva perustuu Saturday Night Live -televisiosarjassa esitettyyn sketsiin.


title: Coneheads

text: Elokuvan alussa Coneheadin pariskunta Beldar ja hänen puolisonsa Prymatt hätälaskeutuvat avaruusaluksellaan mereen. He päätyvät New Jerseyyn, jossa he yrittävät oppia elämään tavallisina amerikkalaisina erikoisenmuotoisista kalloistaan huolimatta.


title: Coneheads

text: Elokuva on saanut pääosin kielteisiä arvosteluja, esimerkiksi Rotten Tomatoes -verkkosivustolla elokuva on saanut arvosanan 33%, joka perustuu kolmeenkymmeneen arvioon.


title: Coneheads

text: "Video-oppaassa" vuodelta 1994 Bello Romano kutsuu elokuvaa ”korskaavan sulavaksi” ja antaa sille kolme tähteä viidestä, mikä vastaa sanallista arviota ”hyvä”.


title: RN Sirio (1905)

text: RN Sirio () oli Italian kuninkaallisen laivaston vuonna 1905 valmistunut Sirio-luokan torpedovene.


title: RN Sirio (1905)

text: Alus tilattiin Saksasta Elbingistä Schichau Werkeltä. Sen köli laskettiin 27. joulukuuta 1904 ja alus laskettiin vesille 13. toukokuuta 1905. Alus liitettiin laivastoon vielä samana vuonna 29. syyskuuta.


title: RN Sirio (1905)

text: Alus romutettiin 4. maaliskuuta 1923.


title: Toivon kaupunki

text: Toivon kaupunki ("City of Hope") on John Saylesin käsikirjoittama ja ohjaama yhdysvaltalainen independent-elokuva vuodelta 1991. Siinä yhdistyvät viisi toisiinsa punoutuvaa tarinaa New Jerseyn osavaltion kaupungissa. Elokuvan pääteemana on rikkaan rakennuttajan Joe Rinaldin ja hänen poikansa Nickin ongelmallinen suhde.


title: Toivon kaupunki

text: "Toivon kaupunki" voitti Grand Prix’n Tokion kansainvälisillä elokuvajuhlilla ja menestyi monilla muillakin independent-elokuvien festivaaleilla. David Strathairn voitti sivuosastaan Independent Spirit Awardin.


title: Toivon kaupunki

text: Suomessa elokuvaa ei nähty teattereissa, mutta se julkaistiin VHS-videokasetilla 1993 ja esitettiin Yle TV1 -kanavalla huhtikuussa 1998. "Video-oppaassa" vuodelta 1994 Bello Romano pitää elokuvaa monitasoisena modernina kaupunkidraamana ja antaa sille neljä tähteä viidestä.


title: Ugo Falena

text: Ugo Falena (25. huhtikuuta 1875 Rooma – 20. syyskuuta 1931 Rooma) oli italialainen näytelmäkirjailija ja elokuvaohjaaja.


title: Ugo Falena

text: Falena työskenteli 1900-luvun alussa näytelmäkirjailijana, teatterinjohtajana ja kriitikkona. Hänen sentimentaalisista komedioistaan tunnetuimpia ovat "Il signor Principe" (1911), "Romeo e Giuletta" (1912), "L’ultimo lord" (1925) ja "Vendetta di Demostene" (1930). Vuonna 1909 Falenasta tuli Film d’Arte Italianan taiteellinen johtaja. Hän ohjasi muun muassa elokuvat "Salomé" ja "Francesca da Rimini" (molemmat 1910) ja houkutteli elokuva-alalle tunnettuja teatterinäyttelijöitä kuten Ermete Novelli, Maria Jacobini ja Francesca Bertini. Myöhemmin Falena työskenteli muun muassa Tespi Filmillä ja Galatea Filmillä.


title: Ystävyyden saari

text: Ystävyyden saari on Caj Westerbergin käsikirjoittama ja Raili Ruston ohjaama lasten televisioelokuva vuodelta 1984.


title: Ystävyyden saari

text: Koulupoika Antti viettää kesälomaansa äitinsä kanssa saaristossa, mutta heitä painaa suru isästä. Kirjailijaäiti tekee yötä päivää töitä, mutta saaressa Antti tutustuu toisiin lapsiin, Ellinoraan ja Erikiin.


title: Ystävyyden saari

text: Elokuva voitti lasten näytelmäsarjan tv-teatterifestivaaleilla Bulgarian Plovdivissa 1984.


title: Tiera (täsmennyssivu)

text: Tiera voi tarkoittaa ainakin seuraavia:


title: Tiber Film

text: Tiber Film oli 1900-luvun alussa toiminut italialainen elokuvayhtiö.


title: Tiber Film

text: Gioacchino Mecherin Roomaan vuonna 1914 perustamasta Tiber Filmistä tuli pian yksi Italian tärkeimmistä elokuvien tuotantoyhtiöistä. Sen ohjaajina työskentelivät Emilio Ghione, Baldassarre Negroni, Gennaro Righelli ja Mario Caserini. Tiberin näyttelijöihin kuuluivat Alberto Collo, Andrè Habay, Ferdinand Guillaume, Ignazio Lupi, Tullio Carminati, Lucio Ridenti, Hesperia, Diomira Jacobini, Ida Carloni Talli ja Kally Sambucini.


title: Tiber Film

text: Vuonna 1918 Tiber Filmin johtajaksi tuli Enrico di San Martino Valperga. Samalla siihen liitettiin Film d’Arte Italiana. Seuraavana vuonna Tiber Filmistä tuli osa Unione Cinematografica Italiana -konsortiota. Yhtiö lakkautettiin UCI:n mukana vuonna 1923.


title: RN Sagittario (1905)

text: RN Sagittario () oli Italian kuninkaallisen laivaston vuonna 1905 valmistunut Sirio-luokan torpedovene.


title: RN Sagittario (1905)

text: Alus tilattiin Saksasta Elbingistä Schichau Werkeltä. Sen köli laskettiin 20. joulukuuta 1904 ja alus laskettiin vesille 31. toukokuuta 1905. Alus liitettiin laivastoon vielä samana vuonna 3. marraskuuta.


title: RN Sagittario (1905)

text: Alus romutettiin 4. tammikuuta 1923.


title: RN Spica (1905)

text: RN Spica () oli Italian kuninkaallisen laivaston vuonna 1905 valmistunut Sirio-luokan torpedovene.


title: RN Spica (1905)

text: Alus tilattiin Saksasta Elbingistä Schichau Werkeltä. Sen köli laskettiin 14. tammikuuta 1905 ja alus laskettiin vesille 15. heinäkuuta. Alus liitettiin laivastoon vielä saman vuoden lopulla 22. marraskuuta.


title: RN Spica (1905)

text: Alus romutettiin 4. maaliskuuta 1923.


title: RN Scorpione

text: RN Scorpione () oli Italian kuninkaallisen laivaston vuonna 1905 valmistunut Sirio-luokan torpedovene.


title: RN Scorpione

text: Alus tilattiin Saksasta Elbingistä Schichau Werkeltä. Sen köli laskettiin 17. tammikuuta 1905 ja alus laskettiin vesille 14. syyskuuta. Alus liitettiin laivastoon vielä saman vuoden lopulla 13. joulukuuta.


title: RN Scorpione

text: Alus upposi 15. toukokuuta 1917 Ranskan laivaston tykkiveneen "Survaillantten" törmättyä alukseen.


title: RN Serpente

text: RN Serpente () oli Italian kuninkaallisen laivaston vuonna 1906 valmistunut Sirio-luokan torpedovene.


title: RN Serpente

text: Alus tilattiin Saksasta Elbingistä Schichau Werkeltä. Sen köli laskettiin 1905 ja alus laskettiin vesille vielä samana vuonna 30. lokakuuta. Alus liitettiin laivastoon 12. helmikuuta 1906.


title: RN Serpente

text: Alus upposi 28. kesäkuuta 1916 kolaroituaan italialaisen kauppa-aluksen "Città di Barin" kanssa.


title: RN Saffo

text: RN Saffo () oli Italian kuninkaallisen laivaston vuonna 1906 valmistunut Sirio-luokan torpedovene.


title: RN Saffo

text: Alus tilattiin Saksasta Elbingistä Schichau Werkeltä. Sen köli laskettiin 1905 ja alus laskettiin vesille vielä saman vuoden lopulla 30. marraskuuta. Alus liitettiin laivastoon1. maaliskuuta 1906.


title: RN Saffo

text: Alus tuhoutui 2. huhtikuuta 1920 karilleajossa Scalavanonlahdella.


title: Suomen Metsäsäätiö

text: Suomen Metsäsäätiö on metsänomistajien, metsäteollisuuden ja muiden metsätaloudesta toimeentulonsa saavien ryhmien viestinnän rahoittaja. Säätiön tavoite on puun ja puupohjaisten tuotteiden käytön lisääminen, metsätalouden ja metsäteollisuuden toiminnan turvaaminen, sekä alan sosiaalisen ja taloudellisen tutkimuksen teettäminen. Suomen Metsäsäätiö on näkyvä ja yhteinen metsäelinkeinon hyväksyttävyyden edistäjä.


title: Yllämme giljotiini

text: Yllämme giljotiini ("Reign of Terror" tai "Black Book") on Anthony Mannin ohjaama yhdysvaltalainen draamaelokuva vuodelta 1949. Sen tarina sijoittuu Ranskan vallankumouksen niin sanottuun terrorin aikaan.


title: Anonyymit eläimet

text: Anonyymit eläimet on Joonas Lehtimäen vuodesta 2009 lähtien piirtämä sarjakuva. Hyvän maun rajoja koettelevat stripit ilmestyvät viikoittain Helsingin Sanomien Nyt.fi-sivustolla. Sarjan hahmoja on voinut seurata myös Aino-lehdessä ja Hämeen Sanomissa.


title: Anonyymit eläimet

text: Ensimmäinen Anonyymit eläimet -albumi ilmestyi vuonna 2011 Sammakon kustantamana. Joonas Lehtimäki on pitänyt sarjan teemanäyttelyitä muun muassa Arabianrannan kirjastossa Helsingissä sekä pohjoismaisten sarjakuvataiteilijoiden ryhmänäyttelyssä eri Baltian maissa ja Unkarissa.


title: Nico Vikstén

text: Nico Vikstén (s. 29. maaliskuuta 1997 Tampere) on suomalainen jääkiekkomaalivahti, joka edustaa Mestis-joukkue Savonlinnan Pallokerhoa.


title: Nico Vikstén

text: Lempäälässä kasvanut Vikstén aloitti jääkiekkoilun omien sanojensa mukaan 7-vuotiaana Tampereen Ilveksessä ja hän siirtyi pian aloitettuaan myös maalivahdin pelipaikalle. Kaudella 2011–2012 hän jakoi varsin tasaisesti seuran C-nuorten torjuntavastuun Viksténiä vuotta vanhemman Mikael Saaren kanssa ja hän jäi niukasti vähemmälle peliajalle. Kaudella 2012–2013 Vikstén otti luonnollisesti C-nuorten vastuunkantajan roolin Saaren tultua yli-ikäiseksi. Kaudella 2013–2014 hän jatkoi Ilveksen B-nuorissa Saaren aisaparina. Molemmat saivat otteluita tililleen myös seuran A-nuorissa, joiden kakkosmaalivahtina Vikstén toimi pudotuspeleissä Lassi Yrjölälle. Hän ei kuitenkaan saanut pudotuspeleissä peliaikaa, toisin kuin B-nuorten pudotuspeleissä Ilveksen torjuntavastuun kantanut Saari.


title: Nico Vikstén

text: Kaudella 2014–2015 17-vuotias Vikstén otti itselleen Ilveksen A-nuorten pääasiallisen vastuunkantajan roolin ja pelasi joukkueen kaikki kymmenen playoff-ottelua. Hän debytoi kauden aikana myös miesten peleissä pelattuaan yhden ottelun lainalla Mestis-joukkue Lempäälän Kisassa 7. tammikuuta 2015 Kiekko-Vantaata vastaan. Joukkue tarvitsi pikaisesti maalivahtia, kun LeKissä kauden mittaan pelanneet lainamaalivahdit Dominik Hrachovina ja Aaro Peltonen olivat molemmat mukana Tapparan SM-liigajoukkueen vahvuudessa. Lisäksi Lassi Yrjölä oli siirtynyt Pohjois-Amerikkaan ja sopimusmaalivahti Jerry Kaukinen aloittanut varusmiespalveluksen. Vikstén torjui LeKin 5-3-voittoon päättyneessä ottelussa 26 kertaa.


title: Nico Vikstén

text: Toukokuussa 2015 Vikstén teki Ilveksen kanssa vuoden mittaisen SM-liigasopimuksen. Hän puki kaudella 2015–2016 yhdeksään liigaotteluun, mutta jäi kuitenkin ilman peliaikaa. Vikstén pelasi suurimman osan runkosarjastaan Ilveksen A-nuorissa, mutta myös ison osan lainalla LeKin Mestis-joukkueessa, jossa hän sai tililleen 16 runkosarjaottelua. Vikstén sai Dominik Hrachovinan kanssa joukkueesta eniten otteluita tililleen, mutta loppukaudella hän palasi kuitenkin Ilveksen A-nuorten vahvuuteen. Vikstén jakoi pudotuspeleissä joukkueen torjuntavastuun Mikael Saaren kanssa ja hän torjui Ilveksen maalilla lopulta ratkaisevassa toisessa finaaliottelussa 2. huhtikuuta 2016 vieraissa Espoo Bluesia vastaan. Ilves vei A-nuorten Suomenmestaruuden lukemin 1–2. Vikstén torjui ottelussa 14 kertaa.


title: Nico Vikstén

text: Kesällä 2016 Vikstén haki pelipaikkaa Yhdysvaltojen USHL-junioriliigan Waterloo Black Hawksista. Hän jäi kaudella 2016–2017 joukkueen kolmosmaalivahdiksi Robbie Beydounille ja Severi Isokankaalle, eikä ollut runkosarjassa kertaakaan Black Hawksin kokoonpanossa. Vikstén palasi Ilveksen A-nuoriin, jossa hän pelasi yhdeksän ottelua, kunnes siirtotakarajalla helmikuussa 2017 Vikstén siirtyi loppukauden sopimuksella Mestis-joukkue Espoo Unitediin. Joukkue tarvitsi uuden maalivahdin Pelicansiin palanneen lainamaalivahti Joonas Haraldin tilalle. Vikstén pelasi Espoossa neljä runkosarjaottelua, mutta toimi pääasiassa koko pudotuspelien ajan joukkueen kakkosmaalivahtina Rasmus Tirroselle. Hän voitti kauden päätteeksi Mestis-pronssia.


title: Nico Vikstén

text: Kauden 2017–2018 mittaan Vikstén nousi Espoo Unitedin ykkösmaalivahdiksi Mika Norjan ohi ja torjui 30 runkosarjaottelussa kolme nollapeliä. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Savonlinnan Pallokerhoon.


title: Nico Vikstén

text: Vikstén edusti Suomea alle 18-vuotiaiden MM-kilpailuissa vuonna 2015, jolloin hän voitti hopeaa. Vikstén kuitenkin toimi joukkueensa kolmosmaalivahtina, eikä ollut kertaakaan Suomen kokoonpanossa. Yhteensä hän on pelannut yhden nuorten ja yhdeksän poikien maaottelua.


title: Julius Mattila

text: Julius Mattila (s. 9. lokakuuta 1997 Tampere) on suomalainen jääkiekkoilija, joka edustaa NCAA:ssa pelaavaa Boston Collegea. Pelipaikkanaan hän on keskushyökkääjä. Mattilalla on identtinen kaksoisveli Jesper, joka niin ikään on jääkiekon pelaaja. Kaksosveljesten isä on Hannu Mattila. Heidän isoisänsä oli Tapani Mattila, joka on Kiekkoleijonana aateloitu.


title: Julius Mattila

text: Kaudella 2015–2016 Mattila voitti Jere Lehtinen -palkinnon.


title: Malcolm Turnbull

text: Malcolm Bligh Turnbull (s. 24. lokakuuta 1954 Sydney, Australia) oli Australian pääministeri, joka astui virkaansa ja samalla Australian liberaalipuolueen johtajaksi syyskuussa 2015. Turnbull syrjäytti äänestyksessä puolueen johtajan ja istuneen pääministerin Tony Abbottin luvuin 54–44. Hän vannoi virkavalansa 15. syyskuuta 2015.


title: Malcolm Turnbull

text: Turnbull kasvoi Sydneyssä köyhässä perheessä ainoana lapsena. Apurahan turvin hän pääsi oppikouluun. Myöhemmin Turnbull opiskeli oikeustiedettä Sydneyn yliopistossa ja työskenteli samalla osa-aikaisesti tv-, radio- ja lehtitoimittajana. Saatuaan apurahan hän suoritti ylemmän tutkinnon Oxfordissa, Iso-Britanniassa.


title: Malcolm Turnbull

text: Turnbull aloitti asianajajana vuonna 1980, puolustaen entisen MI5:een kuuluneen vakooja Peter Wrightin oikeutta julkaista muistelmansa. Iso-Britannian valtio syytti vastaajaa salassapitosopimuksen rikkomisesta. Turnbull voitti juttunsa, sillä asiasta ei lukenut erikseen sopimuksessa.


title: Malcolm Turnbull

text: Vuonna 1987 33.vuotias Turnbull lopetti asianajajana ja perusti investointipankki Whitlam Turnbull & Co Ltd:in yhdessä New South Walesin osavaltion pääministeri Neville Wranin ja entisen pankinjohtajan Nicholas Whitlamin kanssa.


title: Malcolm Turnbull

text: Vuonna 1994 Turnbull investoi 500 000 (australian)dollaria Ozemailiin, Australian ensimmäiseen isoon internet-palveluntarjoajaan. Hän myi osuutensa 57 miljoonalla dollarilla vuonna 1999.


title: Malcolm Turnbull

text: Vuonna 1997 Turnbullista tuli "Goldman Sachs Australia"-liikepankin puheenjohtaja ja toimitusjohtaja ja vuotta myöhemmin kansainvälisen "Goldman Sachsin" osakkeenomistaja. Vuosina 2002−2004 hän toimi konservatiivisen ajatushautomo "the Menzies Research Centre":n puheenjohtajana.


title: Malcolm Turnbull

text: Vuonna 2004 Turnbull läpäisi liberaalipuolueen ehdokasvalinnan ja aloitti vuonna 2006 pääministeri John Howardin avustajana.


title: Malcolm Turnbull

text: Turnbullin omaisuuden arvoksi on arvioitu yli 100 miljoonaa australiandollaria (yli 65 miljoonaa euroa).


title: Malcolm Turnbull

text: Toukokuussa 2016 kävi ilmi, että Panaman vuodetuissa asiakirjoissa Turnbull oli merkitty Mossack Fonsecan 1990-luvulla Brittiläisille Neitsytsaarille perustaman kultakaivosyhtiön entiseksi johtajaksi. Yhtiö toimi Venäjällä. Turnbull kommentoi tietoa sanomalla, että "ei ole mitään näyttöä mistään laittomasta". Hänen mukaan yhtiö oli listattu Australiaan ja jos se olisi tehnyt yhtään tuottoa, mitä se ei Turnbullin mukaan kuitenkaan tehnyt, se olisi maksanut veronsa Australiaan.


title: Malcolm Turnbull

text: Turnbullin isä kuoli, kun Turnbull oli 28-vuotias ja äiti, kun hän oli noin 37-vuotias.


title: Malcolm Turnbull

text: Turnbull on ollut vuodesta 1980 naimisissa Lucy Hughesin kanssa. Hughes toimi Sydneyn ylipormestarina vuosina 2003−2004. Parilla on on kaksi lasta, Alex ja Daisy ja he ovat isovanhempia.


title: Mirka Dettmann

text: Mirka Dettmann (o.s. Jarchovská, s. 1. helmikuuta 1972 Jaroměř, Tšekkoslovakia) on tšekkiläis-suomalainen koripallovalmentaja ja kilpauransa päättänyt koripalloilija.


title: Mirka Dettmann

text: Mittavan pelaajauran tehnyt Jarchovská, myöhemmin Dettmann, pelasi muun muassa saksalaisjoukkueissa ja naisten Euroliigassa sekä naisten EuroCupissa. Vuonna 2010 hän palasi suomalaiseen Espoo Basket Teamiin, jossa hän oli pelannut myös kaudella 2007–2008. Hän saavutti Espoossa Suomen cup-mestaruuden vuonna 2010, SM-pronssia vuonna 2011 ja Suomen cupin hopeaa vuonna 2007.


title: Mirka Dettmann

text: Tšekin naisten maajoukkueessa Jarchovská pelasi vuosien 1995, 1997, 1999 ja 2001 EM-turnauksissa. Tšekki sijoittui parhaimmillaan viidenneksi vuonna 1999.


title: Mirka Dettmann

text: Pelaajauransa jälkeen Dettmann on toiminut valmentajana pääkaupunkiseudulla. Vuodesta 2012 lähtien hän on toiminut Suomen naisten maajoukkueen apuvalmentajana.


title: Mirka Dettmann

text: Dettmann tapasi aviomiehensä, koripallovalmentaja Henrik Dettmannin Saksassa. He asuvat nykyisin Kauniaisissa, ja heillä on kaksi lasta.


title: Snake Eyes

text: Snake Eyes voi tarkoittaa ainakin seuraavia:


title: Aleksei Polivanov

text: Aleksei Andrejevitš Polivanov (16. maaliskuuta 1855 – 25. syyskuuta 1920 Riika, Latvia) oli venäläinen kenraali, joka toimi Venäjän keisarikunnan sotaministerinä ensimmäisen maailmansodan aikana 1915–1916.


title: Aleksei Polivanov

text: Polivanov osallistui nuorena Venäjän–Turkin sotaan 1877–1878. Hän palveli vuosina 1899–1904 Venäjän yleisesikunnassa ja toimi 1905–1906 sen päällikkönä. Vuosina 1906–1912 hän oli apulaissotaministerinä. Hänet ylennettiin vuonna 1911 jalkaväenkenraaliksi. Yhdessä sotaministeri Vladimir Suhomlinovin kanssa Polivanov pyrki aikaansaamaan uudistuksia Venäjän armeijassa ja varsinkin tykistössä, mutta hän ajautui lopulta erimielisyyksiin esimiehensä kanssa. Polivanov erotettiin vuonna 1912, koska hovin mielestä hän oli mielipiteiltään liian lähellä duuman liberaaleja. Hän oli sen jälkeen valtakunnanneuvoston jäsenenä. Kesäkuussa 1915 Polivanov nimitettiin Suhomlinovin seuraajana sotaministeriksi, ja hänen odotettiin kääntävän tappiollisen sotatilanteen. Polivanov uudisti Venäjän sotilaskoulutuksen ja sotatarviketuotannon onnistuen jossain määrin helpottamaan armeijan tarvikepulaa. Hän yritti suostutella keisari Nikolai II:n luopumaan syyskuussa 1915 tekemästään päätöksestä ryhtyä henkilökohtaisesti armeijan ylipäälliköksi ja johtamaan sodankäyntiä. Keisarinna Aleksandra suhtautui Polivanoviin epäluuloisesti ja hänen vaatimuksestaan keisari erotti Polivanovin sotaministerin tehtävistä maaliskuussa 1916. Hän oli sen jälkeen syrjässä sodan loppuun asti.


title: Aleksei Polivanov

text: Polivanov tarjoutui helmikuussa 1920 puna-armeijan palvelukseen Puolan–Neuvosto-Venäjän sodassa. Hän osallistui sotilasasiantuntijana Riian rauhaneuvotteluihin, joiden aikana hän kuoli pilkkukuumeeseen.


title: Kyle Snyder

text: Kyle Snyder (s. 20. marraskuuta 1995 Woodbine, Maryland) on yhdysvaltalainen vapaapainin olympiavoittaja ja maailmanmestari. Snyder on 180 senttimetriä pitkä ja painaa 97 kilogrammaa.


title: Kyle Snyder

text: Snyder voitti MM-kultaa 97-kiloisista vuoden 2015 MM-kilpailuista Las Vegasista kaatamalla finaalissa Venäjän Abdusalam Gadisovin. Hänestä tuli nuorin yhdysvaltalainen painin maailmanmestari. Saman vuoden Pan-Amerikan kisoista Snyder saavutti niin ikään kultaa 97-kiloisista. Hän voitti samassa painoluokassa olympiakultaa Rio Janeirossa 2016 kukistettuaan loppuottelussa azerbaidžanilaisen Xetaq Qazyumovin. Hän voitti Pan-Amerikan-mestaruuden 97-kiloisissa 2017. Hän voitti saman painoluokan maailmanmestaruuden Pariisissa 2017 kukistettuaan loppuottelussa venäläisen Abdulrašid Sadulajevin. Budapestissa 2018 hän sai 97-kiloisissa hopeaa hävittyään loppuottelussa Sadulajeville.


title: Kyle Snyder

text: Snyderillä on nuorten MM-kilpailuista kultaa vuodelta 2013 ja pronssia vuodelta 2014.


title: Žan Belenjuk

text: Žan Vensanovytš Belenjuk (, s. 24. tammikuuta 1991 Kiova) on ukrainalainen kreikkalais-roomalaisen tyylin painija, olympiamitalisti ja maailman- sekä Euroopan-mestari. Belenjuk on 180 senttimetriä pitkä ja painaa 84 kilogrammaa. Hän edustaa Spartak-seuraa ja hänen valmentajaan toimii Vitali Kiselitsa.


title: Žan Belenjuk

text: Vuoden 2016 kesäolympialaisista Rio de Janeirosta Belenjuk saavutti hopeaa 85-kiloisista. MM-kilpailuista Belenjukilla on kultaa 85-kiloisista vuodelta 2015 Las Vegasista ja pronssia samasta painoluokasta vuodelta 2014. 87 kg:n painoluokassa hän sai MM-hopeaa Budapestissa 2018. EM-kilpailuista hän on saavuttanut kultaa Vantaalta 2014 ja Riiasta 2016 sekä pronssia Belgradista 2012. Vuoden 2015 Euroopan kisoista Belenjuk saavutti hopeaa 85-kiloisista. Hänellä on myös yksi pronssi kesäuniversiadeista, vuodelta 2013.


title: Žan Belenjuk

text: Belenjukin isä on ruandalainen ja äiti ukrainalainen.


title: Induktiivinen efekti

text: Induktiivinen efekti eli induktiivinen vaikutus on molekyylissä σ-elektroneja luovuttavan tai puoleensavetävän ryhmän aiheuttama havaittavissa oleva vaikutus molekyylin toisen osan reaktioiden ominaisuuksiin kuten reaktionopeuksiin ja tasapainovakioihin. Induktiivinen efekti ilmenee sidosten kautta tapahtuvana varauksen siirtymisenä, mikä aiheuttaa molekyyliin pysyvän dipolin. Induktiivinen efekti eroaa läheisestä käsitteestä kenttäefekti, siten, että induktiivinen efekti aiheuttaa dipolin sidosten kautta, kun kenttäefekti ilmenee dipolin muodostumisena avaruudellisesti toisiaan läsnä olevien ryhmien välityksellä, vaikka nämä ryhmät eivät olisi sitoutuneet toisiinsa tai ryhmien välillä on useita sidoksia.


title: Induktiivinen efekti

text: Induktiiviset efektit voidaan jakaa kahteen ryhmään riippuen siitä aiheuttaako vaikutuksen elektroneja puoleensavetävä vai luovuttava ryhmä ja vertailukohtana käytetään tyypillisesti protonia. Mikäli hyvin elektronegatiivinen atomi tai atomiryhmä on sitoutunut molekyyliin aiheuttaa se lähellä oleville atomeille positiivisen osittaisvarauksen, jolloin kyseessä on elektroneja puoleensavetävä induktiivinen efekti eli formula_1-efekti. Vastaavasti elektroneja luovuttavat ryhmät aiheuttavat negatiivisen osittaisvarauksen läheisille atomeille eli formula_2-efektin. Elektroneja puoleensavetävä induktiivisen efektin aiheuttavat tyypillisesti nitroryhmä-, karboksyyliryhmä- tai halogeeniryhmä. Mitä voimakkaammin ryhmä vetää elektroneja puoleensa sitä voimakkaampi sen aiheuttama induktiivinen efekti on. Elektroneja luovuttavia positiivisen induktiivisen efektin aiheuttavia ryhmiä ovat muun muassa alkyyliryhmät, -SiR- ja -BR-ryhmät. Induktiivisen efektin voimakkuuteen vaikuttaa myös induktiivisen efektin aiheuttavan ryhmän ja reagoivan ryhmän välinen etäisyys. Mitä lähempänä nämä ryhmät ovat toisiaan, sitä suurempi on induktiivinen efekti.


title: Induktiivinen efekti

text: Tyypillinen esimerkki induktiivisesta efektistä on vaikutus yhdisteiden happamuuteen. Esimerkiksi halogenoidut alkoholit ja karboksyylihapot ovat huomattavasti vahvempia happoja kuin halogenoimattomat analoginsa. Esimerkiksi etikkahapon pK-arvo on 4,76, kun kloorietikkahapon, dikloorietikkahapon ja trikloorietikkahapon pK-arvot ovat 2,86, 1,48 ja 0,70. Kloorattujen etikkahappojen voimakkaasti elektronegatiivinen klooriatomi stabiloi karboksylaattianionin muodostumista induktiivisen efektin vuoksi. Induktiivinen efekti myös vaikuttaa regioselektiivisyyteen elektrofiilisissa aromaattisissa substituutioissa.


title: Yli esteitten

text: Yli esteitten ("National Velvet", televisioesityksessä myös nimellä "Yli esteiden") on Clarence Brownin ohjaama yhdysvaltalainen elokuva vuodelta 1945. Siinä nuori tyttö Velvet Brown (Elizabeth Taylor) yrittää kouluttaa hevosestaan esteratsua, apunaan muun muassa köyhä kulkuri Mi Taylor (Mickey Rooney).


title: Yli esteitten

text: Anne Revere palkittiin roolistaan Oscarilla, samoin kuin Robert Kern leikkauksesta. Elokuva tuotti lisäksi kolme muuta Oscar-ehdokkuutta. Vuonna 2003 "Yli esteitten" hyväksyttiin National Film Registry -kokoelmaan. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Yli esteitten

text: Tarinalle tehtiin jatko-osa "Yli esteiden" ("International Velvet") vuonna 1978. Sen pääosassa näytteli Tatum O’Neal.


title: Jimmy Butler

text: Jimmy Butler III (s. 14. syyskuuta 1989 Houston, Texas) on yhdysvaltalainen koripalloilija, joka edustaa NBA:ssa pelaavaa Philadelphia 76ersiä. Pelipaikaltaan 201 senttimetriä pitkä ja 100 kilogrammaa painava Butler on heittävä takamies.


title: Jimmy Butler

text: Butler pelasi yliopistokoripalloa Tyler Junior Collegessa ja Marquetten yliopistossa vuosina 2007–2011. Vuonna 2011 Chicago Bulls varasi hänet NBA:han numerolla 30. Ensimmäisellä kaudellaan Butler pelasi 42 ottelua. Toisella kaudella otteluita tuli jo 82 kappaletta ja kaudella 2013–2014 67. Kaudella 2014–2015 Butler pelasi 65 ottelua tehden 1 301 pistettä ja hänet valittiin sarjan ja myös tähdistöjoukkueeseen.


title: Jimmy Butler

text: Tammikuussa 2016 Butler teki Toronto Raptorsia vastaan yhdellä puoliajalla 40 pistettä rikkoen pisteellä Chicago Bullsin seuraennätyksen, jonka Michael Jordan oli tehnyt vuonna 1989. Samassa kuussa Butler heitti myös NBA:n piste-ennätyksensä 53 pistettä vierasottelussa Philadelphia 76ersia vastaan.


title: Jimmy Butler

text: Kesällä 2016 Butleria huhuttiin Minnesota Timberwolvesiin. Kesäkuussa 2016 hänet valittiin Yhdysvaltain olympiajoukkueeseen Rio de Janeiroon, missä maa voitti olympiakultaa.


title: Jimmy Butler

text: Butler siirtyi vaihtokaupassa Minnesota Timberwolvesiin yhdessä varaustilaisuuden 16. varauksen Justin Pattonin kanssa.


title: Jimmy Butler

text: Butler siirtyi vaihtokaupassa Philadelphia 76ersiin 10.11.2018. Vaihdossa Timberwolvesiin siirtyivät Robert Covington ja Dario Šarić. Timberwolves sai vaihdossa 76ersiltä myös vuoden 2022 toisen kierroksen varauspaikan.


title: Nikolai Januškevitš

text: Nikolai Nikolajevitš Januškevitš (13. toukokuuta 1868 – helmikuu 1918 Oredež) oli venäläinen kenraali, joka toimi Venäjän pääesikunnan eli Stavkan päällikkönä ensimmäisen maailmansodan alkuvaiheessa 1914–1915.


title: Nikolai Januškevitš

text: Januškevitš valmistui vuonna 1888 upseeriksi ja yleni 1903 everstiksi sekä 1909 kenraalimajuriksi. Hän työskenteli vuodesta 1905 korkeissa viroissa sotaministeriössä ja toimi professorina Nikolain yleisesikunta-akatemiassa, jonka johtajaksi hänet nimitettiin tammikuussa 1913. Hän sai samalla ylennyksen kenraaliluutnantiksi. Maaliskuussa 1914 Januškevitš siirrettiin pääesikunnan päälliköksi, mihin tehtävään hän ei hallintomiehen taustansa vuoksi juurikaan sopinut. Hän ei saaut aikaan paljoakaan ja jätti monet asiat päämajoitusmestari Juri Danilovin päätettäviksi. Hän käytti myös asemaansa juutalaisten vainoamiseen. Lokakuussa 1914 Januškevitš ylennettiin jalkaväenkenraaliksi. Kun keisari Nikolai II otti syyskuussa 1915 sodanjohdon omiin käsiinsä, ylipäällikkö Nikolai Nikolajevitš ja esikuntapäällikkö Januškevitš vapautettiin molemmat tehtävistään ja siirrettiin Kaukasukselle, jossa Januškevitš jatkoi suuriruhtinaan esikuntapäällikkönä.


title: Nikolai Januškevitš

text: Januškevitš jäi pois palveluksesta helmikuun vallankumouksen jälkeen vuonna 1917. Hän kuoli Venäjän sisällissodan aikana epäselvissä oloissa. Erään tiedon mukaan bolševikit olisivat pidättäneet hänet Mogiljovissa alkuvuodesta 1918 ja lähettäneet vankina Pietariin, mutta hänet olisi tapettu matkan varrella Oredežin asemalla. Neuvostoliitossa julkaistu sotaensyklopedia mainitsi hänen kuolleen 18. lokakuuta 1918 Tbilisissä Georgiassa.


title: Algareesi

text: Algareesi (omakielinen nimitys "alguerés", katalaanin yleiskielellä "alguerès") on katalaanin kielen murre, jota puhutaan Sardinian saarella L'Alguer'n () kaupungissa. Katalonialaiset siirtolaiset toivat kielen seudulle 1300-luvun loppupuoliskolla. Nykyään kieltä puhuu äidinkielenään noin neljännes kaupungin asukkaista, mutta huomattavasti suurempi osa ainakin ymmärtää sitä. Italian valtio ja Sardinian aluehallitus ovat antaneet kielelle virallisen vähemmistökielen aseman.


title: Marcus Eriksson

text: Marcus Eriksson (s. 5. joulukuuta 1993 Uppsala) on ruotsalainen koripalloilija, joka edustaa Espanjan Liga ACB:ssa pelaavaa FC Barcelonaa ja Ruotsin koripallomaajoukkuetta. Pelipaikaltaan 200-senttinen ja 87-kiloinen Eriksson on heittävä takamies.


title: Marcus Eriksson

text: Eriksson siirtyi kotimaastaan espanjalaiseen Bàsquet Manresaan kaudeksi 2010-2011, jonka aikana hän pelasi neljä ottelua Liga ACB:ssa. Kaudeksi 2011-2012 hän siirtyi FC Barcelonan riveihin. Hän pelasi suurimman osan kaudesta seuran kakkosjoukkueessa. Kaudella 2012-2013 Eriksson pelasi kaksi ottelua edustusjoukkueen paidassa. Seuraavan kauden hän pelasi lainalla vanhassa seurassaan, pelaten 33 ottelua ja tullen valituksi sarjan nuorten pelaajien tähdistöjoukkueeseen. Kaudella 2014-2015 Eriksson pelasi Barcelonassa ainoastaan yhden ottelun.


title: Marcus Eriksson

text: Atlanta Hawks varasi Erikssonin numerolla 50 .


title: Marcus Eriksson

text: Eriksson on edustanut Ruotsia EM-kilpailuissa niin alle 16- alle 18- kuin alle 20-vuotiaiden maajoukkueessa. Nykyään hän kuuluu Ruotsin koripallomaajoukkueeseen.


title: With or Without You

text: ”With or Without You” on irlantilaisen rock-yhtye U2:n kappale. Se on kolmas raita yhtyeen vuonna 1987 julkaistulla viidennellä studioalbumilla "The Joshua Tree", ja se julkaistiin albumin ensimmäisenä singlenä 21. maaliskuuta 1987. Kappaleesta tuli yhtyeen uran siihen asti suurin singlemenestys ja ensimmäinen listaykköseksi Yhdysvalloissa ja Kanadassa noussut kappale. Suomessa single nousi virallisen listan sijalle 5. ”With or Without Youn” on säveltänyt ja sanoittanut U2:n laulaja Bono.


title: With or Without You

text: Kappale on tunnettu kitaristi The Edgen Infinite Guitarilla soittamista, yhtämittaisesti jatkuvista kitaraosuuksista, basisti Adam Claytonin bassomelodiasta ja laulaja Bonon voimakkaasta tulkinnasta. ”With or Without You” kehittyi alun perin vuonna 1985 äänitetystä demokappaleesta, jota yhtye työsti ahkerasti läpi "The Joshua Treen" äänittämisen. Kappale on tyyliltään balladi, ja se sai inspiraationsa Bonon henkilökohtaisista tuntemuksista.


title: With or Without You

text: Bono sävelsi ”With or Without Youn” varhaisen version vuonna 1985 rumpali Larry Mullen Jr.:n kotitalossa, jonne yhtye oli kokoontunut perehtymään The Unforgettable Fire Tour -kiertueen aikana kirjoitettuun kappalemateriaaliin. U2 jatkoi kappaleen työstämistä STS Studios -äänitysstudiolla "The Joshua Treen" äänittämisen alkaessa, mutta yrityksistä huolimatta yhtye ei saanut taltioitua kappaletta haluamallaan tavalla. Kappale koostui Yamahan rumpukoneella tuotetusta rytmistä ja basisti Adam Claytonin lyhytskaalaisella Ibanez -bassolla soittamasta kuviosta. Kitaristi The Edge on sanonut kappaleen varhaisen version olleen ”hirveä”, ja Adam Clayton on todennut version kuulostaneen yhtyeen mielestä ”liian tunteelliselta” ja ”perinteiseltä, koska sointukulku vain jatkui muuttumattomana.”